title: Abdul Najeeb Qureshi

text: Mohammed Abdul Najeeb Qureshi (s. 25. helmikuuta 1988) on intialainen yleisurheilija, joka kilpailee pikajuoksussa. Hän pitää hallussaan maansa ennätystä 100 metrin juoksussa yhdessä Anil Kumarin kanssa ajallaan 10,30 sekuntia. Qureshi oli mukana maansa pronssia voittaneessa 4 × 100 metrin viestijoukkueessa Kansainyhteisön kisoissa 2010. Hän on voittanut myös kaksi mitalia Etelä-Aasian kisoista, kultaa 200 metriltä ja hopeaa 100 metriltä vuonna 2010.


title: Siirtokuntien armeija

text: Siirtokuntien armeija () oli kolmentoista siirtokunnan luoma armeija Yhdysvaltain vapaussodassa. Päätös armeijan perustamisesta tehtiin toisessa mannermaakongressissa vuonna 1775. Siirtokuntien armeijan ylijohtajaksi valittiin lopulta George Washington. Armeijan toiminta loppui vapaussodan päätyttyä 1783, mutta virallinen päätös sen lopetuksesta tehtiin 1784. Toimittuaan joitakin vuosia Yhdysvaltain legioonana (Legion of United States) sotavoimat muuttuivat Yhdysvaltain armeijaksi vuonna 1796.


title: Siirtokuntien armeija

text: 1700-luvun alkuun mennessä jokaisella Amerikan siirtokunnalla oli oma militiansa intiaanien hyökkäyksiä vastaan. Miliisiyksiköt muodostuivat kaupunkilaisista ja ympäristön farmareista. Ryhmiin valitut johtajat eivät yleensä pystyneet pitäämään vapaaehtoisjoukkoja kurissa, eivätkä militian aseistus ja sotataidot olleet vaaditulla tasolla. Yhdysvaltain vapaussodan syttyessä siirtokuntien militia kerättiin taistelemaan oman emomaansa sotaväkeä vastaan. Huhtikuussa 1775 käydyt Lexingtonin ja Concordin taistelut ja nitä seurannut Bostonin piiritys osoittivat, etteivät Uuden Englannin ja muiden siirtokuntien vapaaehtoisyksiköt kyenneet taistelemaan kyllin tehokkaasti ilman yhteistä komentajaa.


title: Siirtokuntien armeija

text: Toukokuussa Philadelphian Pennsylvania State Housessa kokoontunut toinen mannermaakongressi yritti löytää ratkaisun sodan lopettamiseen, mutta ei onnistunut solmimaan rauhaa Britannian kanssa. Tämä johti päätökseen yhdistää Uuden Englannin joukot eteläisempien siirtokuntien sotavoimiin, ja perustaa siirtokuntien armeija. Kongressi hyväksyi päätöksen 14. kesäkuuta 1775. Seuraavana päivänä pidetyn äänestyksen yksimielisellä päätöksella kenraali George Washington valittiin uuden armeijan ylipäälliköksi. Kongressi valitsi myös neljä kenraalimajuria ja kahdeksan prikaatinkenraalia toimimaan Washingtonin alipäälliköinä.


title: Siirtokuntien armeija

text: Washington saapui Bostoniin 3. heinäkuuta 1755 ja otti komentoonsa kaupunkia piirittävät miliisijoukot. Hän lupasi kongressille hankkivansa 20 000 sotilasta, mutta sai kokoon vain 16 000. Näistä 2 000 todettiin sopimattomiksi palveluun. Upseerit ja miehistö olivat lähes yhtä kokemattomia. Armeijan johdon taitamattomuus tuli esille muun muassa suurten päätösten tekemisessä. Vaikeuksia lisäsivät kongressin valitseman sota-asiain neuvokunnan huonot neuvot ja sotaväen puutteellinen kuri. Sotilaita karkasi päivittäin ja kokonaiset pataljoonat jättivät armeijan heti kun lyhyt palvelusaika päättyi.


title: Siirtokuntien armeija

text: Yhtenä ensimmäisistä töistään Washington pyysi kongressilta lupaa antaa kaapparilaivojen oikeudet aluksille, joiden tehtävänä oli häiritä brittien laivaliikennettä Bostonin lähettyvillä. Laivastoon kuului aluksi kuusi brigantiinia ja kuunaria.


title: Siirtokuntien armeija

text: Joulukuussa 1775 siirtokuntien armeija kärsi raskaan häviön briteille Quebecin taistelussa. Seuraavana keväällä tilanne muuttui valoisammaksi, kun Washingtonin joukot onnistuivat karkottamaan brittijoukot Bostonista. Saman kesän aikana amerikkalaisjoukkojen sotaonni loppui, sillä kenraali William Howen johtama brittiarmeija otti haltuunsa Long Islandin ja New Yorkin. Washington joukot vetäytyivät New Jerseyhin. Vuoden 1777 taisteluissa siirtokuntien armeija joutui aluksi tappiolle, mutta kesäisen Saratogan voiton jälkeen heidän menestykseensä vapaussodassa alettiin uskoa myös Euroopassa.


title: Siirtokuntien armeija

text: Vuonna 1779 taisteluiden pääpaino siirtyi eteläisille taistelukentille. Englantilaisten saavuttamat edut olivat jääneet pieniksi pohjoisessa, mutta he menestyivät hyvin etelässä. Charlestonin valloitus kesällä 1780 oli heidän tärkein saavutuksensa. Washingtonin paikalle siirtokunnan armeijan johtoon määrätyn kenraali Horatio Gatesin odottamaton häviö Camdenin taistelussa huononsi koko armeijan asemaa, ja sotilaskuri armeijan sisällä löystyi.


title: Siirtokuntien armeija

text: Vapaussodan viimeinen suuri sotilasoperaatio oli Yorktownin piiritys syksyllä 1781. Syksyllä 1781 käydyn Yorktownin piirityksen jälkeen Yhdysvaltain voitto vapaussodassa alkoi näyttää varmalta. Brittiarmeija jäi kuitenkin majailemaan New Yorkiin, eikä siirtokuntien armeija päässyt hajaantumaan. Washington oli halukas marssittamaan armeijansa New Yorkiin, mutta ei saanut tukea kongressilta. Saman vuoden aikana siirtokunnat hyväksyivät kauan harkinnassa olleen yhteisen perustuslain, jolle perustettiin yhteinen yleiskongressi.


title: Siirtokuntien armeija

text: Siirtokunnan armeijan uudeksi ongelmaksi nousi vuonna 1781 hyväksytty perustuslaki, joka teki siirtokunnista liittokunnat. Uuden yleiskongressiksi kutsutun hallituksen toimenkuvaan kuului muun muassa rauhansopimuksen allekirjoittaminen siirtokuntien puolesta. Yksikään siirtokunnista ei ollut halukas parantamaan liittokunnan raha-asioita, vaan oli valmis mieluummin lopettamaan koko armeijan tarpeettomana. Lukuisat sotilaat ja upseerit jäivät ilman palkkojaan ja siirtokuntien painattaman rahan arvo aleni koko ajan. Kurittomuus sotilaiden keskuudessa lisääntyi. Kaiken lisäksi kongressin ja sotilaiden näkemykset palvelusajan pituudesta olivat eriävät.


title: Siirtokuntien armeija

text: Tilanne johti kapinaan, joka puhkesi uudenvuodenpäivänä 1781. Noin tuhat sotilasta otti hallintaansa Washingtonin armeijan talvileirin Morristownin lähellä Pennsylvaniassa. Kapinalliset marssivat Philadelphian kongressitalolle ja vaativat palkkojaan. Washington puuttui asiaan määräämällä kenraalimajuri Anthony Waynen miehineen kukistamaan kapinan. Heti perään syttynyt toinen kapina New Jerseyn rintamalinjalla johti kahden kapinajohtajan teloitukseen ennen kuin tilanne rauhoittui.


title: Siirtokuntien armeija

text: Sotilasvallankumouksen puhkeaminen oli lähellä myös vuotta myöhemmin. Keväällä 1782 Washington sai kirjeen, jossa häntä kehotettiin tekemään lopun armeijaa kohtaan kiittämättömistä "pikku tasavalloista" ja julistamaan itsensä kuninkaaksi. Washington ei kuitenkaan ollut valmis luopumaan periaatteistaan, joiden vuoksi oli taistellut. Armeijalle antamassaan päiväkäskyssään hän rauhoitti uhkaavan tilanteen tilanteen, ja esti häntä kohtaan suunnitellun salaliiton toteuttamisen.


title: Siirtokuntien armeija

text:
Kun brittiläiset kirjoittivat Pariisin rauhan ja evakuoivat New Yorkin, kongressi ja uuden itsenäisen Amerikan kansalaiset eivät halunneet rauhanajan armeijaa. Armeijan miehistö vähennettiin minimiin ja 2. kesäkuuta suurin osa armeijasta lakkautettiin lukuun ottamatta West pointin tykistöä, johon jäi kapteeni ja 55 sotilasta. Kenraali Washington ehdotti sotakorkeakoulun perustamista tulevaisuuden nuorille sotilaille, mutta ajatus toteutettiin vasta 1800-luvulla.
Kun Ohiolaakson intiaanisodat syttyivät 1790-luvun alussa, siirtokuntien armeija korvattiin Yhdysvaltain legioonalla, jonka komentajana toimi vapaussodassa kunnostautunut prikaatinkenraali Anthony Wayne.


title: Siirtokuntien armeija

text: Yhdysvaltain vapaussodan aikana Siirtokuntien armeijaan pestattiin kaikkiaan 231 771 sotilasta. He eivät kuitenkaan olleet muonavahvuudessa samanaikaisesti. Osa värvättiin kahteen kertaan, osa menehtyi sotavammoihin tai kulkutauteihin ja osa karkasi. Vuoden 1776 lopulla miesten palvelusaikoja pidennettiin. Seuraavan vuoden alussa kongressi tarjosi kuuden dollarin värväysrahan sotilaille, jotka palkkautuivat Kanadaan lähetettävään armeijaan. Kesällä 1777 tarjousta parannettiin. Värvätyt, jotka suostuivat kirjoittamaan koko sodan ajan kestävän palvelusopimuksen, saivat 20 dollarin värväysrahan käteismaksuna, vaatekiintiön ja lupauksen pienestä maapalstasta sodan loputtua.


title: Siirtokuntien armeija

text: Vahvimmillaan siirtokuntien armeija oli loppuvuodesta 1778, jolloin sen miehistövahvuus oli 35 000. Maaliskuussa 1779 tehty armeijan uudelleenorganisointi vähensi vakinaisten rykmenttien määriä ja seuraavina vuosina lukemat putosivat entisestään. Itsenäisten valtioiden miliisivoimia käytettiin vain paikallisissa puolustuksissa ja tilapäisenä tukena vakinaisen armeijan operaatioissa.


title: Siirtokuntien armeija

text: Armeijaan liittymisen taustalla oli monia eri tekijöitä. Osa värväytyi säännöllisen palkan ja muona-annosten takia, osa seikkailunhalusta ja osa halusta taistella maansa itsenäisyyden puolesta. Upseerit olivat lähes poikkeuksetta varakkaampia ja koulutetumpia kuin heidän alaisensa. Joskus tästä oli haittaa, sillä upseerien keskinäinen nokkimisjärjestys ja heidän monet etuoikeutensa sotilaisiin nähden lisäsivät armeijan sisäisä erimielisyyksiä. Monet upseerit, jotka omistivat maatiloja tai liikeyrityksiä käyttivät sotatilaa hyödykseen, ja kasvattivat vaurauttaan. Samalla he pyrkivät huolehtimaan siitä, etteivät joutuisi syytteeseen maanpetoksesta, jos vallankumous päättyisi itsenäisyystaistelijoiden tappioon. Kesken sodan armeijan kuria kovennettiin uuden sota-artiklan myötä ja tuomioita langetettiin entistä pienemmistä rikkeistä.


title: Siirtokuntien armeija

text: Siirtokuntien armeijan palveluksessa oli myös ranskalaisia, preussilaisia ja puolalaisia upseereja, jotka Ranskan Yhdysvaltain lähetystö valtuutti palvelemaan Washingtonin joukoissa. Toisinaan heidän taustansa jätettiin tarkastamatta ja osa osoittautui taidoiltaan tai tavoiltaan armeijaan soveltumattomiksi, joskus jopa huijareiksi. Parhaimmillaan nämä upseerit toivat mukanaan paljon uutta tietotaitoa Euroopan sotakentiltä ja lisäsivät omalla panoksellaan merkittävästi armeijan menestystä. Ranskalainen markiisi Gilbert du Motier de La Fayette lainasi jopa omia rahojaan Amerikan vallankumouksen tukemiseksi ja osoitti nerokkuutensa monissa taisteluissa brittijoukkoja vastaan. Hän sai myös irokeesien liittokunnan oneidat jatkamaan Yhdysvaltain tukemista. Preussilainen Friedrich Wilhelm von Steuben puolestaan opetti armeijalle sen ajan edistyksellisempiä sotataitoja ja sotilaselämän kurinalaisuutta. Oman erityisosaamisensa toivat myös puolalaiset Tadeusz Kościuszko ja Casimir Pulaski. Kościuszkon pioneeritaidot tekivät hänestä korvaamattoman ja Pulaskin kyvyt hyödyntää ratsuväen käyttöä sotakentillä toivat hänelle tunnustusta "Amerikan ratsuväen isänä".


title: Siirtokuntien armeija

text: Vapaussodan alkaessa siirtokuntien armeija kärsi huomattavasta tarvikepulasta. Sotilailla ei ollut asepukuja ja Bostonin piirityksen aikana vuonna 1775 ampumatarvikkeet olivat lähes loppu. Philadelphialainen "William, Morris & Company" helpotti tilannetta käymällä laitonta kauppaa Ranskan kanssa. Alkuperäisessä kaupankäynnissä Philadelphiaan laivatut eurooppalaiset ylellisyystuotteet vaihtuivat aselasteihin. Myös Espanja tuki Yhdysvaltoja lähettämällä itsenäisyystaistelijoille sotatarvikkeita joko suoraan tai ranskalaisten välikäsien kautta. Vuonna 1780 Venäjä, Norja, Sisilia ja Hollanti liittyivät Britanniaa vastustavien passiivista vastarintaa tekevien maiden joukkoon ja lisäsivät siirtokunnan armeijan tarvikemääriä.


title: Siirtokuntien armeija

text: Siirtokuntien armeijan yleisin ase oli rihlaton ja suustaladattava 69 – 75 kaliiberinen piilukkomusketti. Suosituimmat mallit olivat brittivalmisteinen "Brown Bess" ja ranskalainen "Charleville". Kongressi antoi luvan myös omien muskettien valmistukseen, mutta tämän aseen suosio jäi vähäiseksi. Kaikki muskettimallit olivat epätarkkoja aseita, joiden kantama oli suhteellisen lyhyt. Useimmat musketit varustettiin pistimillä, joista oli hyötyä lähitaisteluissa. Yhdysvaltain vapaussodan alkuvuosina Benjamin Franklin ehdotti armeijan ampuma-aseiksi jousia ja nuolia muskettien epätarkkuuden vuoksi. Tarkka-ampujat käyttivät amerikkalaisvalmisteisia Kentucky-kiväärejä, jotka olivat tarkempia ja voimakastehoisempia kuin varsinaiset musketit. Kiväärien haittapuolena oli niiden pitkä latausaika.


title: Siirtokuntien armeija

text: Kenttätykistö näytteli merkittävää osaa monissa Siirtokunnan armeijan käymässä taistelussa. Tykkejä kuljetettiin suuripyöräisillä kärryillä ja yhden tykin käsittelyyn tarvittiin enimmillään jopa 14 sotilasta. Tykinammukset olivat joko kiinteitä kuulia tai räjähtäviä kartesseja. Tykkien kantama vaihteli aseen ja ammuksen mukaan 750 – 200 metrin välillä.


title: Siirtokuntien armeija

text: Vuonna 1776 siirtokuntien armeija kokeili ensimmäistä sukellusvenettä sotakäyttöön. The Turtle-nimisen vedenalaisen aluksen yritykset räjäyttää brittilaivoja kuitenkin epäonnistuivat ja projektista luovuttiin.


title: Yorktownin piiritys

text: Yorktownin piiritys tai Yorktownin taistelu oli 28. syyskuuta – 19. lokakuuta 1781 käyty piiritys amerikkalais-ranskalaisten ja brittien välillä Yhdysvaltain vapaussodassa. Piiritys päättyi brittien antautumiseen.


title: Yorktownin piiritys

text: Yorktownin piiritys oli vapaussodan huipentuma ja amerikkalaisten voitto johti Yhdysvaltain itsenäistymiseen. Amerikkalaiset vangitsivat kenraali Charles Cornwallisin ja yli 7 000 sotilasta.


title: Yorktownin piiritys

text: Brittijoukkojen ylipäälliköksi vuonna 1778 nimetty Henry Clinton keskitti mahdollisimman paljon brittien voimista vapaussodan eteläisille taistelukentille. Kenraali Charles Cornwallisin johtama brittiarmeija valtasi Savannah’n ja Charlestonin kesän 1780 aikana. Clinton uskoi Cornwallisin pystyvän erottamaan eteläiset siirtokunnat pohjoisista ja supistamaan siirtokuntien armeijan ylipäällikkö George Washingtonin huoltokuljetuksia ja lisävahvistuksia.


title: Yorktownin piiritys

text: Washingtonin armeijan eteläisiä joukkoja johtanut kenraali Horatio Gates menestyi huonosti ja hänen armeijansa joutui pakenemaan Etelä-Carolinassa käydyn Camdenin taistelun jälkeen elokuussa 1780. Saamaton Gates korvattiin myöhemmin kenraali Nathanael Greenellä, joka värväsi uuden armeijan. Greenen ansiot eteläisillä sotanäyttämöillä nostivat siirtokuntien armeijan mahdollisuuksia kääntää sota amerikkalaisten eduksi. Talvella 1781 Cornwallisin joukot jättivät Pohjois-Carolinan Greenen painostuksesta ja aloittivat siirtymisen kohti Virginiaa.


title: Yorktownin piiritys

text: Vuoden 1780 aikana Ludvig XVI lähetti 6 000 ranskalaista sotilasta tukemaan Washingtonin armeijaa. Joukot saapuivat Rhode Islandille Rochambeaun kreivin alaisuudessa ja liittyivät amerikkalaisiin joukkoihin. Alkuperäisen suunnitelman mukaan ranskalais-amerikkalaisen armeijan tarkoitus oli iskeä brittien hallitsemaa New Yorkia vastaan.


title: Yorktownin piiritys

text: Länsi-Intiasta saapunut amiraali François Joseph Paul de Grassen laivasto-osasto purjehti elokuussa 1781 Chesapeakenlahdelle Virginiaan New Yorkin sijaan. Syynä muutokseen oli Cornwallisin brittijoukkojen asettuminen Yorktownin kaupunkiin. Laivastoon kuului 24 linjalaivaa ja kuusi fregattia. Merimiesten määrä oli 19 000 ja aseistukseen kuului 1 600 kanuunaa. De Grassen lippulaiva "Ville de Paris" oli varustettu 110 tykillä ja oli oman aikakautensa suurin sota-alus.


title: Yorktownin piiritys

text: Heti ranskalaislaivaston saapumisen jälkeen brittiläisen kontra-amiraali Thomas Gravesin johtama laivasto purjehti Chesapeakenlahdelle. Laivastoon kuului 19 linjalaivaa ja kahdeksan fregattia sekä 13 000 merimiestä ja vähintään 1 400 kanuunaa.


title: Yorktownin piiritys

text: Kolmipäiväisen taistelun jälkeen de Grassen laivasto ajoi englantilaisalukset takaisin merelle Samanaikaisesti Virginiaa kohti marssi ranskalais-amerikkalainen armeija, joka piti Philadelphian kaduilla suuren paraatin.


title: Yorktownin piiritys

text: Cornwallisin armeija käytti useita viikkoja Yorktownin ja Yorkjoen toisella puolella olevan Gloucester Pointin ympäristöjen linnoittamiseen. Sotilaat polttivat erillään olevien ulompien puolustuslinjojen ympäriltä aluskasvillisuutta ampuma-aloilta. Sisemmät rintamalinjat olivat huomattavasti vahvempia. Ne käsittivät toisiinsa yhteydessä olevia juoksuhautoja, redutteja ja vahvan patteriston. Cornwallisin käytössä oli kaikkiaan 65 kenttätykkiä, joista suurimmat oli tuotu brittialuksilla.


title: Yorktownin piiritys

text: Washingtonin joukot siirtyivät lähemmäs Cornwallisin asemia 28. syyskuuta. Aluksi syntyi pieniä paikallisia taisteluita, kun amerikkalaisten etupartiot joutuivat kosketuksiin brittien ulompien puolustuslinjojen kanssa. Samaan aikaan kun ranskalais-amerikkalainen armeija saapui Yorktownin ulkopuolelle, Cornwallis sai viestin kenraali Clintonilta, joka lupasi lähettää täydennysjoukkoja ja laivaston paikalle. Uutinen sai Cornwallisin jatkamaan taistelua. Hän kuitenkin määräsi joukkonsa luopumaan lähes kaikista ulommista puolustuslinjoista ja keskittyi sisemmän rintamalinjan puolustamiseen. Cornwallisin tilannetta huononsi se, että ranskalaiset alukset sulkivat pääsyn Chesapeakenlahdelle ja Atlantille. Juomakelvoton vesi ja niukat muonavarat lisäsivät sairauksia brittijoukkojen keskuudessa ja heikensivät puolustuskykyä. Cornwallisin armeijan passiivisuus antoi viholliselle hyvän tilaisuuden ympäröidä alue myös mantereen puolelta ilman, että britit olisivat yrittäneet tunkeutua läpi.


title: Yorktownin piiritys

text: Lokakuun ensimmäisen viikon aikana ranskalais-amerikkalaiset joukot olivat täysin saartaneet brittisotilaat. Washingtonin tykistö pommitti brittien asemia, ja hänen sotilaansa kaivoivat juoksuhautoja päästäkseen tunkeutumaan brittien tärkeimpiin tukikohtiin. Lokakuun kolmannella viikolla amerikkalaiset valtasivat suurimman osan brittien puolustusasemista ja asettivat tykkinsä niin, että ne pystyivät tulittamaan Cornwallisin asemia. Britit pyrkivät vastahyökkäykseen, mutta amerikkalaistykistö ja pakomahdollisuuksien puuttuminen sai Cornwallisin antautumaan 19. lokakuuta 1781.


title: Yorktownin piiritys

text: Antautumistilaisuudessa prikaatinkenraali Charles O’Hara edusti Cornwallisia, joka tekeytyi sairaaksi. Brittiläisen orkesterin soittaessa kappaletta ”The World Upside Down” O’Hara luovutti miekkansa ranskalaisjoukkojen komentajalle Rechambeaulle, jota piti enemmän vertaisenaan kuin Washingtonia.


title: Yorktownin piiritys

text: Viisi päivää Cornwallisin antautumisen jälkeen kenraali Clintonin lähettämä sotalaivasto purjehti New Yorkista Chesapeakenlahdelle. Lähes 30 laivaa toivat mukanaan 7 000 sotilaan armeijan, jolle ei ollut enää käyttöä.


title: Yorktownin piiritys

text: Washingtonin joukoille antautuneet brittiupseerit saivat pitää henkilökohtaiset aseensa ja omaisuutensa, ja valikoitu ryhmä selvisi ehdonalaisella vankeudella. Englantilaiset sotilaat ja merimiehet passitettiin Virginian ja Pennsylvanian vankileireille. Cornwallis matkusti New Yorkiin, ja amiraali de Grassen laivasto purjehti takaisin Länsi-Intian saaristoon. Washingtonin armeija marssi Hudsonin jokilaaksoon New Yorkiin.


title: Yorktownin piiritys

text: Yorktownin piiritys päätti Amerikan vallankumouksen ja oli sodan viimeinen merkittävä taistelu. Piirityksen aikana 156 brittiarmeijan sotilasta kaatui, 326 haavoittui ja yli 7 000 jäi vangiksi7 157. Amerikkalaisista kaatui 23 ja haavoittui 65. Ranskalaisten vastaavat määrät olivat 52 kaatunutta ja 134 haavoittunutta.


title: Niko Juntunen

text: Niko Juntunen (s. 25. helmikuuta 1972 Helsinki) on suomalainen entinen koripallovalmentaja.


title: Niko Juntunen

text: Koko pääsarjauransa HNMKY:n ja Pussihukkien valmentajana viettänyt Juntunen aloitti valmennusuransa vuonna 1987 Sykki ry:n junioreden valmentajana. Hän pääsi kansalliselle tasolle Helsingin NMKY:n miesten edustusjoukkueen valmentajaksi vuonna 1998. Kaudella 1998–1999 Juntunen valmensi HNMKY:n miesten edustusjoukkueen 1. divisioonan voittoon ja karsintojen kautta koripallon mestaruussarjaan.. Mestaruussarjaura päävalmentajana päättyi seuraavan (1999–2000) kauden 6–26 saldoon ja taustayhtiön konkurssiin. Tämän jälkeen Juntunen valmensi vielä seura joukkuetta 1. divisioonassa kolmeen otteeseen, saavutti kerran divisioonan kakkostilan sekä toimi kahteen otteeseen Pussihukkien apuvalmentajana miesten SM-sarjassa.


title: Liettuan evankelis-luterilainen kirkko

text: Liettuan evankelis-luterilainen kirkko () on Liettuassa toimiva luterilainen kirkko. Sitä on vuodesta 1998 johtanut piispa Mindaugas Sabutis. Kirkko on Porvoon kirkkoyhteisön ja Luterilaisen maailmanliiton jäsen. Vuonna 2001 Liettuassa oli 19 637 evankelis-luterilaista.


title: Jamendo

text: Jamendo on vapaaksi lisensoidun musiikin jakeluun keskittynyt verkkosivusto ja musiikkiyhteisö. Kaikki Jamendossa tarjolla oleva musiikki on laillisesti ja vapaasti ladattavissa sekä käytettävissä ja edelleen jaeltavissa artistin valitseman Creative Commons- tai Free Art License -lisenssin ehtojen mukaisesti. Musiikkia jaellaan sivustolta MP3- ja Ogg Vorbis-muodoissa sekä suoratoistona että ladattavina tiedostoina, jälkimmäistä myös Bittorrentin kautta.


title: Jamendo

text: Yksityiskäytön lisäksi Jamendolla on vuodesta 2009 alkaen ollut tarjolla ammattilaisille suunnattu Pro-ohjelma, jonka kautta sivustolla tarjolla olevaa musiikkia voi lisensoida korvausta vastaan kaupalliseen käyttöön tai julkisesti esitettäväksi.


title: Jamendo

text: Lokakuussa 2010 Jamendosta oli ladattavissa kaikkiaan 39 976 eri albumia.


title: Jamendo

text: Jamendo pitää kotipaikkanaan Luxemburgia, ja kansainvälinen sivusto on käytettävissä englannin ohella saksaksi, italiaksi, puolaksi, portugaliksi, espanjaksi ja venäjäksi. Sivustolla tuotantoaan voivat julkaista muusikot kaikkialta maailmasta. Pro-ohjelman ulkopuolella tuotantoa rahoitetaan käyttäjien muusikoille tekemin lahjoituksin ja mainostuloin.


title: Nokia 6103

text: Nokia 6103 on Nokian valmistama matkapuhelin, joka julkaistiin vuonna 2006. Sen perustoiminnot ovat VGA kamera, 2 näyttöä, videonauhoitus, äänitys ja FM-radio. Nokia 6103:aa on 3 eri väriä: vaaleansininen, musta ja punainen. Nokia 6103 on melkein samanlainen kuin Nokia 6101, mutta värit ja toiminnot ovat hieman erilaiset. Nokia 6103:ssa on bluetooth, infrapuna ja tiedonsiirto.


title: Jevgeni Dragunov

text: Jevgeni Fjodorovitš Dragunov (, 20. lokakuuta 1920 Iževsk – 4. elokuuta 1991) oli venäläinen asesuunnittelija, joka tunnetaan parhaiten nimeään kantavasta SVD-tarkkuuskivääristä.


title: Outoluhtakana

text: Outoluhtakana ("Gallirallus sharpei") on rantakana, josta tunnetaan vain yksi näyte eli holotyyppi. Johann Büttikofer tallensi sen vuonna 1893 tuntemattomasta paikasta, mahdollisesti Indonesiasta.


title: Outoluhtakana

text: Kansainvälinen luonnonsuojeluliitto IUCN luokitteli outoluhtakanan aiemmin lajina puutteellisesti tunnetuksi (DD). Nykyisin outoluhtakanaa pidetään yleisesti vain itkuluhtakanan ("Gallirallus philippensis") värimuotona, eikä omana lajinaan.


title: The Great American Bash (2004)

text: The Great American Bash (2004) oli 15. The Great American Bash showpaini pay-per-view (PPV) tapahtuma, mutta ensimmäinen, minkä World Wrestling Entertainment (WWE) tuotti. Se järjestettiin 27. kesäkuuta, 2004 Norfolk Scopella Norfolkissa, Virginiassa. Tapahtuma oli SmackDown! brändin oma PPV ja siellä käytiin kahdeksan ottelua.


title: The Great American Bash (2004)

text: "Pääfeudi", mikä eteni The Great American Bashiin oli The Undertakerin ja Dudley Boyzien välillä. 27. toukokuuta SmackDown!ssa, Paul Heyman kertoi Dudleylle "tehdä tuhoa". Dudleyt vastasi tähän kidnappaamalla Undertakerin managerin, Paul Bearerin. Seuraavalla viikolla, Heyman kertoi, että ainoa keino nähdä Bearer ikinä uudestaan olisi liittyä Dudleyhin. Kaksi viikkoa myöhemmin, 17. kesäkuuta SmackDown!ssa, The Undertakerin ja Dudleyien välille sovittiin Handicap ottelu The Great American Bashiin ja, jos Undertaker häviää, Bearer sementoitaisiin lasisessa kryptassa.


title: The Great American Bash (2004)

text: Toinen feudi, mikä johti tapahtumaan oli Eddie Guerreron ja John "Bradshaw" Layfieldin välillä WWE -mestaruudesta. Edellisessä SmackDown!in PPV tapahtumassa, Judgmnet Dayssa, JBL voitti Guerreron diskauskella, kun Eddie löi JBL:iä titteli vyöllä. Koska mestaruutta ei voi hävitä diskaukselaa, Guerrero säilytti mestaruuden. Kaksi viikkoa myöhemmin, 27. toukokuuta SmackDown!ssa, toimitusjohtaja, Kurt Angle, ilmoitti että JBL olisi ykköshaastaja WWE -mestaruudesta The Great American Bashissa ja saisi valita ottelu muodon Guerreron ja hänen väliselle ottelulle. Seuraavalla viikolla, JBL ilmoitti, että ottelu tulisi olla Texas Bullrope ottelu, missä voittaa, kun on koskenut jokaiseen neljään kulmaan.


title: The Great American Bash (2004)

text: Yksi "undercardin" pääotteluista oli Fatal 4-Way ottelu WWE United States -mestaruudesta John Cenan, René Dupréen, Booker T:n ja Rob Van Damin välillä. Judgment Dayssä, Cena voitti Dupréen ja säilytti mestaruuden. Neljä päivää myöhemmin SmackDown!ssa, Cena puolusti uusintaottelussa titteliään Dupréeta vastaan. Ottelun voitti Duprée ulos-laskulla, mutta ei voittanut mestaruutta, koska ulos-laskulla ei voi titteliä voittaa. Seuraavalla viikolla, Cena voitti Dupréen Lumberjack ottelussa ja säilytti mestaruuden. 3. kesäkuuta SmackDown!ssa, Cena kutsui Bookeria rinkiin, joka oli Lumberjack ottelussa sekaantunut otteluun viikko sitten. Kun toimitusjohtaja, Kurt Angle pyysi Cenaa poistumaan areenalta, Booker hyökkäsi takaapäin ja tönäisi Cenan Anglen päälle. Angle vaati Cenan riisuutumaan U.S. -vyöstä ja antamaan sen hänelle, Cenan teon vuoksi. Seuraavalla viikolla, Cena kohtasi Bookerin, Dupréen ja Rob Van Damin 5 minuutin aika rajoitus ottelussa. Painijasta, joka voittaisi Cenan tulisi #1 haastaja United States -mestaruudesta The Great American Bashissa, mutta Cena kykeni voittamaan jokaisen kolme ottelua. Tämä johti Anglen määräämään Fatal 4-Way ottelun heidän neljän välille The Great American Bashiin. 17. kesäkuuta SmackDown!ssa, Angle muutti ottelun eliminaation muotoon.


title: Rappahannock

text: Rappahannock on itäisessä Virginiassa Yhdysvalloissa virtaava joki. Se on noin 296 kilometriä pitkä. Joki alkaa Chester Gapista Virginiasta ja laskee Chesapeakenlahteen.


title: Ruskoluhtakana

text: Ruskoluhtakana ("Hypotaenidia sylvestris") on Australiaan kuuluvan Lord Howen kotoperäinen rantakana. Sen populaation koko on noin 200 yksilöä. Philip Lutley Sclater kuvaili lajin holotyypin Lord Howelta vuonna 1869.


title: Ruskoluhtakana

text: Ruskoluhtakanakoiraan pituus on 34-42 senttimetriä ja naaraan 32-37 senttimetriä. Lajin höyhenpuku on melko yksivärisen oliivinruskea. Vatsapuoli on vaaleampi ja myös päässä on vaaleampaa väriä. Siipien peitinhöyhenet ja kyynär- ja käsisulat ovat vaalean kastanjanruskeat ja niitä kirjovat tummanruskeat raidat. Myös vartalossa on samanlaista kuviointia. Ruskoluhtakanan vaalean pinkinruskeat jalat ja varpaat ovat vahvat. Vaaleanpunainen, kärkeä kohti ruskeaksi muuttuva nokka on pitkä, vankka ja käyrähkö. Nuoret linnut ovat muutoin samannäköisiä kuin aikuiset, mutta niiden iiris on alun perin tumma. Sukupuolet ovat samannäköiset. Ruskoluhtakana muistuttaa monin tavoin ilmeisesti hiljattain hävinnyttä kanakkiluhtakanaa. Erään teorian mukaan lajeilla on ollut yhteinen, nyttemmin hävinnyt kantamuoto, jolla oli aikoinaan laaja levinneisyys. Lajin sekoittaminen muihin lintuihin on epätodennäköistä. Paikallisella itkuluhtakanalla on mustan ja valkoisen kirjava rinta, ja sen päässä on selvä valkoinen juova. Itkuluhtakana on myös kooltaan pienempi kuin ruskoluhtakana.


title: Ruskoluhtakana

text: Ruskoluhtakana on Lord Howen saaren endeeminen laji. Kun saari löydettiin vuonna 1788, ruskoluhtakana eli kaikkialla saarella merenpinnan tasolta vuorten huipuille. Se oli yleinen etenkin tasangoilla. Vuonna 1908 laji eli enää kukkuloilla ja Lidgbird-Gomervuorten seisovavetisten lampien rantamilla. Väheneminen jatkui edelleen, kunnes vuonna 1963 laskettiin enää 150-200 paria. Myöhemmissä tutkimuksissa tämä arvio todettiin kuitenkin liian suureksi. Vuonna 1969 lajin kanta oli kutistunut 16 yksilöön, alle 50 hehtaarin suuruisella alueella. Vuoden 1974 helmikuussa Govervuorella nähtiin 19 yksilöä ja Fidgbirdillä yksi. Sittemmin kanta on toipunut ja nykyään kannan kooksi arvioidaan 200 yksilöä, joista 130 on lisääntyviä lintuja.


title: Ruskoluhtakana

text: Ylänkömäisten alueiden lintujen elinympäristöä ovat pahkaiset sammalten peittämät metsät. Alangoilla laji suosii erityisesti kentiapalmua ("Howea forsteriana") kasvavia metsiä. Suurinta osaa saarta peittävissä sademetsissä sitä tapaa harvoin.


title: Ruskoluhtakana

text: Ruskoluhtakana on hyvin arka lintu. Sen ravinto koostuu etupäässä hyönteisistä ja madoista, joita se löytää tonkimalla maata nokallaan. Lajin pesintäkausi on loka-tammikuussa. Ruskoluhtakanat pariutuvat eliniäkseen. Niiden pesä on matala kuoppa tiheän kasvillisuuden joukossa. Naaras munii kullakin pesimäkaudella 1-4 hennon ruusunpunaista munaa, joissa on purppuranpunaisia laikkuja. Poikaset kuoriutuvat noin kuukauden kuluttua muninnasta. Ne ovat kuoriutuessaan mustia ja untuvapeitteisiä. Molemmat vanhemmat ruokkivat poikasiaan. Emot voivat saada hoitoapua edellisvuoden poikueen poikasilta, jotka auttavat myös reviirin puolustamisessa.


title: Ruskoluhtakana

text: Ruskoluhtakanan vähenemisen syitä ovat olleet saarelle vieraslajeina tuodut kissat, koirat ja rotat, jotka syövät lintujen munia, poikasia ja aikuisia yksilöitä. Myös ihmiset ovat aiemmin metsästäneet lajia. Lisäksi siat ja vuohet ovat köyhdyttäneet kasvillisuutta. Tulokaslajien torjumisen ansiosta vieraspedot eivät ole enää yhtä suuri uhka kuin aiemmin, ja esimerkiksi siat ja vuohet on jo saatu kokonaan hävitettyä. Ainoa merkittävä jäljellä oleva vieraspeto on saarelle 1920-luvulla tuotu naamiotornipöllö. Sen uskotaan aiheuttaneen Little Slopen kannan taantumisen vuonna 1989. Myös lemmikkikoirat voivat aiheuttaa satunnaisesti ongelmia. Lajin koko kannan keskittyminen yhdelle saarelle tekee sen erityisen haavoittuvaksi luonnonkatastrofeille ja uusien vieraslajien saapumiselle. Vieraslajien torjunta yhdessä tarhakasvatuksen ohella on kuitenkin auttanut lajia hitaasti elpymään. Myös paikallinen väestö on sitoutunut suojeluun. Ruskoluhtakana kuuluu CITES-sopimuksen liitteeseen I, ja sen kantojen kehitystä seurataan yhä.


title: Whitney Thompson

text: Whitney Thompson (s. 26. syyskuuta 1987) on yhdysvaltalainen malli. Thompson voitti "Huippumalli haussa" -ohjelman kymmenennen tuotantokauden. Thompson toimii Yhdysvaltain kansallisen syömishäiriöyhdistyksen lähettiläänä.


title: Yrjö Verho

text:
Yrjö Hjalmar Verho (2. lokakuuta 1901 Kärkölä – 22. joulukuuta 1992) oli suomalainen taidemaalari ja Taideteollisen oppilaitoksen yliopettaja.
Verhon tuotantoon kuuluu muun muassa asetelmia ja maisemamaalauksia mutta myös abstrakteja sommitelmia.


title: Yrjö Verho

text: Verhon töitä oli ensi kertaa julkisesti esillä vuonna 1928 Suomen Taiteilijain vuosinäyttelyssä. Hän opiskeli Suomen taideyhdistyksen piirustuskoulussa vuosina 1925–1929. Verho toimi vuosina 1944–1969 Taideteollisen oppilaitoksen piirustuksen ja maalauksen opettajana ja yliopettajana, ja vuosina 1965–1968 hän oli oppilaitoksen vararehtori. Verho kirjoitti lukuisia artikkeleita Taide-lehteen ja toimi myös lehden pääkirjoittajana vuosina 1964–1966.


title: Yrjö Verho

text: Verho sai toisen palkinnon Suomen taideyhdistyksen dukaattikilpailussa vuonna 1934, ja Pro Finlandia -mitali hänelle myönnettiin vuonna 1958. Verho oli yksi Tapiolan ateljeetalon varhaisimmista asukkaista.


title: Daniel Keatings

text: Daniel Ryan Keatings (s. 4. tammikuuta 1990 Kettering) on brittiläinen telinevoimistelija ja Euroopan mestari.


title: Daniel Keatings

text: Keatings osallistui Pekingin kesäolympialaisiin 2008, ja oli parhaimmillaan hevosella kymmenes. Hän on ensimmäinen miesten moniottelussa MM-mitalin voittanut britti voitettuaan hopeaa Lontoon MM-kilpailuista 2009.


title: Daniel Keatings

text: Keatings joutui jäämään pois Montpellier’n Euroopan-mestaruuskilpailuista 2012 nilkkavamman vuoksi ja jäi valitsematta Britannian joukkueeseen Lontoon kesäolympialaisiin. Seuraavana vuonna hän voitti kultaa hevosella Moskovan Euroopan-mestaruuskilpailuissa. Kyseessä oli hänen toinen EM-kultansa, ensimmäisen hän voitti samalla telineellä Birminghamissa 2010.


title: Nyrkkeilyn Euroopan-mestaruuskilpailut 1981

text: Vuoden 1981 nyrkkeilyn Euroopan-mestaruuskilpailut järjestettiin 2. – 10. toukokuuta 1981 Tampereella, Hakametsän jäähallissa. Nämä järjestykseltään 24. kisat oteltiin 12 painoluokassa ja niihin osallistui 170 nyrkkeilijää 22 maasta.


title: Guzel Khubbieva

text: Guzel Shavkatovna Khubbieva (; s. 2. toukokuuta 1976) on uzbekistanilainen yleisurheilija, joka kilpailee pikajuoksussa. Hän edustaa seuratasolla italialaista CUS Bolognaa. Khubbieva on voittanut sekä Aasian kisoista että Aasian-mestaruuskilpailuista viisi mitalia. Hän on osallistunut olympialaisiin kolmesti, vuosina 2000–2008. Khubbieva ei kuitenkaan ole selviytynyt olympiafinaaliin millään matkalla.


title: Guzel Khubbieva

text: "Lähde: IAAF"


title: Easton

text: Easton tarkoittaa seuraavia:


title: Jaycee Lee Dugardin sieppaus

text: Jaycee Lee Dugard siepattiin 10. kesäkuuta 1991. Hän oli 11-vuotias kun hänet kidnapattiin autoon bussipysäkiltä South Lake Tahoessa Kaliforniassa. Hän oli siepattuna 18 vuotta, ennen kuin pääsi itse poliisiasemalle. Dugard sai vankeusaikanaan kaksi lasta.


title: Jaycee Lee Dugardin sieppaus

text: Jaycee asui Garridojen takapihalla teltassa 18 vuotta. Nancy (s. 1955) ja Philip Garrido (s. 5. huhtikuuta 1951) pitivät Jayceeta kurjissa oloissa. Takapiha oli ahdas ja täynnä romuja. Philip raiskasi Jayceeta useita kertoja. Pidätyksessä Garridot väittivät parantaneensa tapansa ja rakastavansa "lapsiaan". Jaycee jopa itki, kun Garridot vietiin vankilaan.


title: Jaycee Lee Dugardin sieppaus

text: Kesäkuussa 2011 Phillip Garrido tuomittiin 431 vuodeksi vankeuteen. Nancy Garrido sai elinkautisen, jota hänen pitää istua vähintään 36 vuotta.


title: Echo

text: Echo tarkoittaa muun muassa seuraavia:


title: USS Oklahoma

text: USS Oklahoma (BB-37) oli Yhdysvaltain laivaston Nevada-luokan taistelulaiva, joka oli laivaston ainoa Oklahoman osavaltion mukaan nimetty laiva. Nevada-luokan laivat olivat ensimmäisiä, jotka käyttivät polttoaineenaan öljyä hiilen sijaan.


title: USS Oklahoma

text: Aluksen astuttua palvelukseen 1916 se kuului ensimmäisessä maailmansodassa 6. taistelulaivaviirikköön suojaten ympärysvaltojen Atlantin saattueita. Vietettyään vuosia Tyynellämerellä ja tiedusteluosastossa alus modernisoitiin 1927–1929. Alus evakuoi Yhdysvaltain kansalaisia ja muita pakolaisia Espanjan sisällissodassa vuonna 1936, minkä jälkeen se palasi elokuussa Yhdysvaltain länsirannikolle ollen palvelusuransa lopun Tyynellämerellä.


title: USS Oklahoma

text: "USS Oklahomaan" osui viisi torpedoa ja pommi japanilaisten hyökkäyksessä Pearl Harboriin, jolloin se kallistui rajusti ja kääntyi ylösalaisin. Hylky nostettiin vuonna 1943 ja sitä purettiin osia paikan päällä. Se päätettiin hinata San Franciscoon lopullista purkua varten, mutta se upposi matkalla 17. toukokuuta 1947.


title: USS Oklahoma

text: "USS Oklahoma" tilattiin sisaraluksensa "USS Nevadan" kanssa osana vuoden 1911 laivasto-ohjelmaa. Aluksen köli laskettiin 26. lokakuuta 1911 Camdenissa New Jerseyssä New York Shipbuilding Corporationin telakalla, joka oli tehnyt aluksen valmistamisesta 5 926 000 dollarin tarjouksen. Alus laskettiin vesille 23. maaliskuuta 1914 kumminaan Oklahoman kuvernöörin Lee Crucen tytär Miss Lorena J. Cruce.


title: USS Oklahoma

text: Alus siirrettiin viimeisteltäväksi ja varustettavaksi Argentiinan laivaston taistelulaivan "ARA Morenon" ja Kiinan laivaston risteilijän "Fei Hungin" (myöhemmin Kreikan laivaston "Elli") viereen. Aluksella syttyi tulipalo 19. heinäkuuta 1915, mikä oli kolmas tulipalo Yhdysvaltain laivaston taistelulaivalla kuukauden kuluessa. Laivaston tutkimusten mukaan tulipalon syyksi epäiltiin telakan työntekijää. Tulipalo viivästytti valmistumista niin, että sisaralus aloitti koeajot ja otettiin palvelukseen ennen "USS Oklahomaa".


title: USS Oklahoma

text: Alus otettiin palvelukseen 2. toukokuuta 1916 Philadelphiassa Pennsylvaniassa ollessaan 98,1 prosenttisesti valmis. Sen ensimmäiseksi päälliköksi tuli Roger Welles.


title: USS Oklahoma

text: "USS Oklahoma" liitettiin Yhdysvaltain Atlantin laivastoon ja sen kotisatamana oli Norfolk Virginiassa. Alus oli koulutettavana 13. elokuuta 1918 saakka, jolloin se liittyi sisaralukseensa muodostaen Atlantin saattueita suojaavan osaston Euroopan vesille. Joulukuussa alus oli suojaamassa presidentti Woodrow Wilsonia kuljettanutta alusta Ranskaan. Alus lähti 14. joulukuuta New Yorkista Kuuban vesille harjoittelemaan ennen lähtöään Brestiin, jonne se saapui 15. kesäkuuta 1919 saattaakseen presidenttiä toisella vierailullaan kuljettaneen "George Washingtonin" kotimaahan. Alukset saapuivat 8. heinäkuuta New Yorkiin.


title: USS Oklahoma

text: Alusta modernisoitaessa 1918 sen viidentuuman apuaseet supistettiin kahdestakymmenestä kahteentoista. Vuoden 1921 alussa se oli harjoituksissa Tyynenmeren laivaston kanssa Etelä-Amerikan länsirannikolla ja paluumatkalla alus osallistui Perun satavuotisjuhlallisuuksiin. Alus liittyi palattuaan Tyynenmeren laivastoon, jonka mukana se vieraili 1925 Australiassa ja Uudessa-Seelannissa. Alus liitettiin vuoden 1927 alussa tiedusteluosastoon ollen osan aikaa koululaivana.


title: USS Oklahoma

text: Alus oli modernisoitavana syyskuusta 1927 heinäkuuhun 1929 Philadelphiassa, minkä jälkeen se palasi tiedusteluosastoon. Alus osallistui harjoituksiin Karibianmerellä, mistä se palasi kesäkuussa 1930 länsirannikolle. Alus vieraili 1936 Euroopassa, mutta vierailu keskeytettiin Espanjan sisällissodan puhjettua. Alus oli 24. heinäkuuta Bilbaossa, josta se evakuoi siviilejä kuljettaen heidät Gibraltarille sekä Ranskan satamiin. Alus palasi 11. syyskuuta Norfolkiin ja edelleen länsirannikolle 24. lokakuuta.


title: USS Oklahoma

text: Alus siirrettiin 6. joulukuuta 1940 Pearl Harboriin, jossa sen tehtävänä oli suojata Yhdysvaltain etuja alueella. Alus oli helmikuussa 1941 telakalla Puget Soundissa, jossa sen ilmatorjuntaa ja panssarointia vahvistettiin. Toisen kerran alus oli elokuussa telakalla San Pedrossa, jossa panssarointia lisättiin edelleen. Paluumatkalla alus joutui 22. elokuuta kovaan myrskyyn, jolloin yksi mies huuhtoutui mereen ja kolme loukkaantui. Vaurioiden vuoksi alus joutui vierailemaan San Franciscossa korjattavana, missä se viipyi lähes kaksi kuukautta.


title: USS Oklahoma

text: Alus oli 7. joulukuuta 1941 ankkurissa taistelulaivojen muodostamassa rivistössä Pearl Harborissa. Japanin laivaston ilmavoimien koneiden hyökättyä alukseen osui kolme torpedoa. Aluksen alkaessa kaatua siihen osui vielä kaksi torpedoa. Kaksitoista minuuttia hyökkäyksen alkamisesta alus oli kaatunut niin, että sen mastot ottivat pohjaan. Useat miehistönjäsenet siirtyivät viereiseen "USS Marylandiin" avustamaan ilmatorjuntatykkejä. Aluksen tuhoutuessa sai surmansa tai katosi 429 miehistönjäsentä. Lisäksi 32 haavoittui ja kaatuneen hylyn sisälle jäi loukkuun runsaasti sotilaita.


title: USS Oklahoma

text: Pearl Harborin laivastontelakka aloitti 15. heinäkuuta 1942 aluksen nostoyritykset F. H. Whitakerin johdolla. Rungon kääntäminen vei lähes kahdeksan kuukautta ja oikean tasapainon saavuttaminen vielä reilut kolme kuukautta. Alus hinattiin 28. joulukuuta kuivatelakalle. Se poistettiin palveluksesta 1. syyskuuta 1944, minkä jälkeen se riisuttiin aseista ja sen kansirakenteet purettiin. Hylky myytiin 5. joulukuuta 1946 Moore Drydock Companylle Oaklandiin Kaliforniaan. Se upposi 17. toukokuuta 1947 hinattaessa jouduttuaan myrskyyn 869 kilometriä Pearl Harborista matkalla San Franciscoon.


title: Reginald Doherty

text: Reginald Frank "Reggie" Doherty (14. lokakuuta 1872 Surrey – 29. joulukuuta 1910 Kensington, Lontoo) oli englantilainen tennispelaaja ja olympiamitalisti. Hän voitti urallaan kolme olympiakultaa ja yhden pronssin. Kaksi kultamitalia Doherty voitti Pariisista 1900 ja kolmas kulta tuli Lontoosta 1908. Pariisissa Doherty voitti nelinpelin olympiakultaa Lawrence Dohertyn kanssa ja sekanelinpelin olympiakultaa Charlotte Cooperin kanssa. Lontoossa hän voitti jälleen olympiakultaa ulkoratojen nelinpelissä parinaan George Hillyard. Pari voitti loppuottelussa Josiah Ritchien ja James Parken 9–7, 7–5, 9–7.


title: Reginald Doherty

text: Olympiamitalien lisäksi Doherty voitti Wimbledonin tennisturnauksen kaksinpelin vuosina 1897, 1898, 1899 ja 1900. Nelinpelin hän voitti Wimbledonissa yhteensä kahdeksan kertaa, vuosina 1897, 1898, 1899, 1900, 1901, 1903, 1904 ja 1905. Yhdysvaltain avoimet hän voitti vuosina 1902 ja 1903.


title: Reginald Doherty

text: Reginald Doherty oli Lawrence Dohertyn vanhempi veli. Molemmat veljekset hyväksyttiin International Tennis Hall of Fameen vuonna 1980.


title: Anne Keenan-Buckley

text: Anne "Ann" Keenan-Buckley (s. 7. tammikuuta 1962 Laois) on irlantilainen entinen yleisurheilija, joka kilpaili kestävyysjuoksussa. Hän voitti pronssia lyhyen matkan juokkuekilpailusta maastojuoksun MM-kisoissa 2002. Keenan-Buckley sai arvokisamitalin vielä 41-vuotiaana, kun hän oli mukana maansa hopealle sijoittuneessa joukkueessa EM-kisoissa 2003. Keenan-Buckley osallistui olympialaisiin kerran, vuonna 1988. Tuolloin hän oli mukana 3 000 metrin juoksussa, mutta ei selvinnyt finaaliin saakka.


title: Anne Keenan-Buckley

text: Keenan-Buckley on kahden lapsen äiti.


title: Witold

text: Witold on pääasiassa Puolassa käytetty miehen etunimi. Se voi viitata muun muassa seuraaviin henkilöihin:


title: Thomas Pöck

text: Thomas Dietmar Pöck (s. 2. joulukuuta 1981 Klagenfurt, Itävalta) on itävaltalainen jääkiekkoilija, pelipaikaltaan puolustaja. Hän siirtyi kaudeksi 2012–2013 NHL-joukkue Colorado Avalancheen. Hän on pelannut urallaan 118 ottelua NHL:ssä.


title: Thomas Pöck

text: Pöck aloitti uransa kotimaassaan EC KAC -joukkueessa. Hän debytoi Itävallan pääsarjassa kaudella 1998–1999, jolloin hän pelasi seurassa 31 runkosarjaottelua. Hän pelasi seurassa vielä seuraavalla kaudella 15 ottelussa Itävallan pääsarjassa ja 33 ottelussa Alppiliigan seuraajassa International Ice Hockey Leaguessa. Kaudeksi 2000–2001 Pöck siirtyi NCAA:n alaiseen yliopistosarjaan Hockey Eastiin Massachusettsin yliopiston joukkueeseen. Hän pelasi Massachusettsissa neljä kautta. Kaudella 2002–2003 Pöck valittiin Hockey Eastin kakkostähdistökentälliseen ja seuraavalla kaudella hänet valittiin sarjan ykköstähdistöön.


title: Thomas Pöck

text: Keväällä 2004 Pöck teki sopimuksen NHL-joukkue New York Rangersin kanssa, ja hän pelasi vielä kuusi peliä kevään aikana Rangersissa. Kauden 2004–2005 Pöck pelasi pääasiassa AHL:n Hartford Wolf Packissa, mutta käväisi myös ECHL:n Charlotte Checkersissa. Seuraavalla kaudella hän pääsi pelaamaan kahdeksan ottelua Rangersissa. AHL:ssä hän teki 67 ottelussa 61 pistettä ja rikkoi Mike Mottaun nimissä olleen joukkueen puolustajien yhden kauden piste-ennätyksen. Pöck sijoittui AHL:n puolustajien pistepörssissä kolmanneksi ja pelasi ssa. Pöck nousi Rangersin kokoonpanoon kaudella 2006–2007 peräti 44 ottelussa, mutta seuraavalla kaudella hän pelasi vain yhden NHL-ottelun. Wolf Packia hän edusti jälleen kaudella 2007–2008 74 ottelussa. Ennen kauden 2008–2009 New York Islanders otti Pöckin siirtolistalta. Islandersissa Pöck pelasi 58 ottelua ja teki niissä vain tehot 1+2.


title: Thomas Pöck

text: Pöck siirtyi kaudeksi 2009–2010 Sveitsin pääsarjan Rapperswiliin. Sveitsissä hän pelasi kaksi kautta, kunnes siirtyi keväällä 2011 Elitserienin MODOhon. Pöck pelasi yhden kauden MODOssa ja palasi sen jälkeen NHL:ään, kun hän teki kesällä 2012 sopimuksen Colorado Avalanchen kanssa.


title: Sergei Tšaplygin

text: Sergei Aleksejevitš Tšaplygin (; 5. huhtikuuta 1869 Ranenburg – 8. lokakuuta 1942 Novosibirsk) oli venäläinen ja neuvostoliittolainen fyysikko, matemaatikko ja insinööri. Hänet tunnetaan muun muassa virtausmekaniikan Tšaplyginin yhtälöstä ja kosmologiassa käytetystä hypoteettisesta materiasta, Tšaplyginin kaasusta.


title: Sergei Tšaplygin

text: Hän valmistui vuonna 1890 Moskovan yliopistosta ja eteni myöhemmin professoriksi. Hän opetti koneensuunnittelua vuonna 1901 Moskovan naisten yliopistossa. Hän opetti matematiikkaa Moskovan teknologisessa koulussa vuonna 1903. Neuvostoliiton avaruusohjelman johtohenkilöihin kuulunut Leonid Sedov oli nuorena hänen oppilaansa.


title: Sergei Tšaplygin

text:
Tšaplyginin teorioiden innoittaja oli Nikolai Žukovski ja siksi Tšaplygin nuoruuden tutkimustyöstä suuri osa kohdistui hydromekaniikkaan. Hänen kootut teoksensa julkaistiin vuonna 1948.
Tšaplygin valittiin Neuvostoliiton tiedeakatemiaan vuonna 1924.


title: Tšaplyginin yhtälö

text: Tšaplyginin yhtälö kuvaa transsoonisen virtauksen differentiaaliyhtälöllä.


title: Tšaplyginin yhtälö

text: jossa formula_2 on äänen nopeus kaasumaisessa väliaineessa.


title: Tšaplyginin yhtälö

text: Yhtälö on nimetty Sergei Tšaplyginin mukaan.


title: Merkintöjä Burmasta

text: Merkintöjä Burmasta on Guy Delislen vuonna 2007 ilmestynyt sarjakuvaromaani ja matkakertomus Myanmarista eli Burmasta.


title: Örn Clausen

text: Örn Clausen (8. marraskuuta 1928 Reykjavík – 12. joulukuuta 2008 Reykjavík) oli islantilainen yleisurheilija, joka kilpaili moniotteluissa ja pikajuoksussa. Hän edusti seuratasolla reykjavíkiläistä ÍR:ää. Clausen voitti hopeaa kymmenottelussa EM-kisoissa 1950 tuloksellaan 7297 pistettä. Hän osallistui olympialaisiin kerran, vuonna 1948. Tuolloin Clausen osallistui kymmenottelun lisäksi 100 metrin juoksuun. Hän ei selviytynyt alkueristä jatkoon 100 metrillä, mutta sijoittui kahdenneksitoista kymmenottelussa.


title: Örn Clausen

text: Myös Örnin kaksoisveli Haukur oli olympiatason yleisurheilija.


title: Boardwalk Empire

text: Boardwalk Empire on yhdysvaltalainen draamasarja, jonka tapahtumat sijoittuvat 1920-luvulle kieltolain aikaiseen Amerikkaan. Sarjan on tuottanut HBO ja sen ensimmäiset jaksot esitettiin syyskuussa 2010. Sarja perustuu Nelson Johnsonin romaaniin "Boardwalk Empire: The Birth, High Times, and Corruption of Atlantic City".


title: Boardwalk Empire

text: Sarjan pääosassa on Steve Buscemi, joka näyttelee poliitikko-gangsteri Enoch "Nucky" Thompsonia, joka nousee Atlantic Cityn salakuljetusimperiumin johtoon. Thompson tekee yhteistyötä lukuisten tunnettujen gangstereiden kanssa. Hallitus kiinnostuu Thompsonin toimista ja lähettää agentteja tarkkailemaan tämän tekemisiä ja yhteyksiä alamaailmaan.


title: Boardwalk Empire

text: Sarjan avausjakson ohjaajaksi palkattiin arvostettu elokuvaohjaaja Martin Scorsese. Pilottijakso esitettiin Yhdysvalloissa 19. syyskuuta 2010 ja se keräsi 4,8 miljoonaa katsojaa. Scorsesen ohjaaman pilottijakson budjetti oli noin 18 miljoonaa dollaria. Toinen kausi alkoi 20. syyskuuta 2011 ja kolmas 16. syyskuuta 2012. Neljäs kausi alkoi 8. Syyskuuta 2013. Sarjasta on myös tilattu viides tuotantokausi.


title: Boardwalk Empire

text: Suomessa Canal+ (myöhemmin C More) on esittänyt sarjan kaksi ensimmäistä tuotantokautta ja aloitti kolmannen esittämisen vain vuorokausi Yhdysvaltain ensiesityksen jälkeen 17. syyskuuta 2012. Yle TV2 esitti ensimmäisen kauden tammikuusta 2012 alkaen. Toista kautta alettiin esittää 4. marraskuuta 2012 ja kolmas kausi alkoi Ylellä 6. lokakuuta 2013.


title: Todellisuuden rakenne

text: Todellisuuden rakenne on fyysikko David Deutschin kirjoittama kirja vuodelta 1997. Se laajentaa hänen näkemyksiään kvanttifysiikasta ja sen seurauksista todellisuuden ymmärtämiseen. Tämä tulkinta, jota hän kutsuu multiversumihypoteesiksi, on yksi neljästä juonteesta Kaiken teoriassa (TOE). Neljä juonnetta ovat:


title: Night Fever

text: Night Fever on Bee Gees -yhtyeen vuonna 1977 "Saturday Night Fever" -soundtrackillä ilmestynyt kappale, joka julkaistiin singlenä vuoden 1978 puolella. ”Night Feveristä” muodostui Bee Geesin kuudes Yhdysvaltain listaykköseksi noussut single, ja samalla yhtyeen suurin hitti kyseisessä valtiossa, sillä kappale pysyi Billboard Hot 100 -listan kärjessä 8 viikkoa keväällä 1978. Myös Britanniassa kappale nousi listan piikkipaikalle – kahden viikon ajaksi.


title: Night Fever

text: Kappaleen jousi-intro sai vaikutteita Percy Faithin kappaleesta ”Theme from a Summer Place”. Bee Geesin pääsolisti Barry Gibb kuuli yhtyeen kosketinsoittajan soittavan kyseistä kappaletta, josta Gibb sai idean.


title: Night Fever

text:
A-puoli
B-puoli


title: Daniel Welser

text: Daniel Welser (s. 16. helmikuuta 1983 Klagenfurt, Itävalta) on itävaltalainen jääkiekkoilija, joka pelaa Erste Bank Eishockey Ligan EC Salzburgissa. Hän on pelipaikaltaan laitahyökkääjä, mutta osaa pelata myös puolustajana. Welser johtaa EBEL:n kaikkien aikojen pudotuspelien jäähypörssiä kerättyään 115 ottelussa 249 jäähyminuuttia.


title: Daniel Welser

text: Welser on Klagenfurter AC:n kasvatti, joka pelasi joukkueessa ensimmäiset miesten pelinsä kaudella 1999–2000, kun hän pelasi 16-vuotiaana kaksi ottelua Interligassa. Itävallan pääsarjassa Welser debytoi seuraavalla kaudella 2000–2001, jolloin tulokaskausi toi hänelle 48 ottelussa tehot 10+16=26. Jäähyminuutteja kertyi 103 ja Welser sijoittui runkosarjan jäähypörssissä seitsemänneksi EK Zell am Zeen Walter Putnikin kanssa. Welser voitti keväällä 2001 Itävallan-mestaruuden. Kaudella 2001–2002 hänet valittiin Itävallan pääsarjan vuoden pelaajaksi, kuten myös kaudella 2004–2005. Kaudella 2002–2003 Welser keräsi 147 jäähyminuuttia ja sijoittui jäähypörssissä toiseksi HC Innsbruckin Martin Hohenbergerin jälkeen. Kaudella 2003–2004 hän oli puolestaan jäähypörssin kolmas 127 minuutillaan. Welser voitti mestaruuden Klagenfurtin joukkueessa myös keväällä 2004.


title: Daniel Welser

text: Kaudeksi 2005–2006 Welser siirtyi Ruotsiin toiseksi korkeimmalla sarjatasolla HockeyAllsvenskanissa pelaavaan Skellefteå AIK:hon. Hän oli nostamassa joukkuetta Elitserieniin keväällä 2006. Welser pelasi joukkueessa myös kauden 2006–2007 ja hän teki Elitserienin runkosarjassa 51 ottelussa tehot 9+6=15.


title: Daniel Welser

text: Welser palasi kaudeksi 2007–2008 kotimaahansa ja siirtyi EC Salzburgin joukkueeseen. Hän voitti siellä Itävallan-mestaruuden vuosina 2008 ja 2010. Welserin yhden kauden piste-ennätys Erste Bank Eishockey Ligasta on kaudelta 2007–2008, jolloin hän teki tehot 13+22=35. Vuonna 2010 Welser voitti Continental Cupin. Kaudella 2010–2011 hän jakoi lukemalla +15 Salzburgin sisäisen tehotilaston voiton Thomas Kochin kanssa ja voitti kauden päätteeksi Itävallan-mestaruuden. Kaudella 2011–2012 Welser voitti Salzburgissa European Trophyn mestaruuden. Kaudella 2013–2014 hän toimi joukkueen kapteenina. Kaudella 2014–2015 Welser voitti taas Itävallan-mestaruuden.


title: Daniel Welser

text: Welser edusti Itävaltaa Sotšin olympiakisoissa 2014 sekä Torinon, Vancouverin ja Sotšin olympiakisojen karsinnoissa. Hän pelasi myös MM-kilpailuissa vuosina 2003, 2004, 2005, 2007, 2011 ja 2013, joista viimeisimmässä turnauksessa hän toimi Itävallan varakapteenina. Welser pelasi myös I-divisioonan MM-kilpailuissa vuosina 2006 (B-lohkon kultaa), 2008 (A-lohkon kultaa) ja 2010 (A-lohkon kultaa) sekä IA-divisioonan MM-kilpailuissa vuonna 2012 (hopeaa). Hän jakoi vuoden 2006 turnauksen tehotilaston voiton kolmen muun pelaajan kanssa lukemalla +7. Welser teki A-maajoukkuedebyyttinsä 8. marraskuuta 2002, kun Itävalta kohtasi Norjan Askerissa Valko-Venäjän.


title: Daniel Welser

text: Welser pelasi myös alle 20-vuotiaiden I-divisioonan MM-kilpailuissa vuosina 2001, 2002 ja 2003. Hän voitti vuonna 2001 hopeaa ja vuonna 2002 B-lohkon kultaa. Welser pelasi myös alle 18-vuotiaiden B-sarjan MM-kilpailuissa vuonna 2000.


title: Vengeance: Night of Champions

text: Vengeance: Night of Champions oli seitsemäs vuosittainen Vengeance/Night of Champions showpaini pay-per-view (PPV) tapahtuma, minkä tuotti World Wrestling Entertainment (WWE). Tapahtuma on viimeistä kertaa Vengeance nimellä ja ensimmäistä kertaa Night of Champions nimellä. Se pidettiin 24. kesäkuuta, 2007 Toyota Centerillä Houstonissa, Texasissa ja tapahtumassa esiintyi painijoita RAW, SmackDown ja ECW brändeistä. Tapahtuman uutena teemana oli, että jokaisesta mestaruudesta tultaisiin taistelemaan.


title: Vengeance: Night of Champions

text: "Pääfeudi" RAW'sta, mikä eteni Vengeance: Night of Championsiin oli John Cenan, Bobby Lashleyn, Randy Ortonin, King Bookerin ja Mick Foleyn välillä, jotka taistelivat WWE -mestaruudesta. Feudi alkoi, kun Lashley siirtyi RAW'hon ja joutui hyllyttämään ECW World -mestaruuden. Tämän jälkeen Lashley alkoi jahdata WWE -mestaruutta. 18. kesäkuuta RAW'ssa, Foley, Orton, Lashley ja Booker promottivat, miksi he ansaitsisivat olla #1 haastajia WWE -mestaruudesta. Tilapäinen toimitusjohtaja, Jonathan Coachman ilmoitti, että jokainen viisi miestä osallistuisi WWE mestaruusottelussa, tarkemmin sanottuna, "WWE Championship Challenge" ottelussa Vengeance: Night of Championsissa.


title: Vengeance: Night of Champions

text: "Pääfeudi" SmackDown brändistä oli Edgen ja Batistan välillä, jotka taistelivat World Heavyweight -mestaruudesta. Heidän feudi alkoi Steel Cage ottelussa, One Night Stand -tapahtumassa kolme viikoa ennen Vengeancea, missä Edge voitti Batsitan karkaamalla häkistä. 8. kesäkuuta SmackDownissa, WWE:n johtaja, Vince McMahon ilmoitti, että Edge tulisi puolustamaan World Heavyweight -mestaruutta Batistaa vastaan Viimeinen Mahdollisuus ottelussa Vengeancessa: Night of Championsissa. 22. kesäkuuta SmackDownissa, Batista ja Ric Flair voittivat Edgen ja Montel Vontavious Porterin. Ottelun aikana MVP:n taistellessa Flairin kanssa kehän ulkopuolella, Edge jäi omilleen Batistaa vastaan ja Batista pääsi selättämään Edgen Batista Bombin jälkeen.


title: Billy Daniels

text: Billy Daniels (12. syyskuuta 1915 Jacksonville, Florida – 7. lokakuuta 1988 Los Angeles, Kalifornia) oli yhdysvaltalainen laulaja. Hän oli 1930-luvun alkupuolella laulavana tarjoilijana New Yorkissa, jolloin hänen asiakkaisiinsa kuulunut Erskine Hawkins kiinnitti huomiota hänen lahjoihinsa ja palkkasi hänet orkesterinsa vierailevaksi solistiksi. Vuosikymmenen lopulla Daniels esiintyi runsaasti radiossa ja teki ensimmäisen elokuvansa, "Sepia Cinderellan". Hänen myöhempiin elokuviinsa kuuluvat 1950-luvulla tehdyt musikaalit "When You're Smiling" ja "Sunny Side of the Street".


title: Billy Daniels

text: Broadwaylla Daniels esiintyi ensimmäisen kerran vuonna 1945. Hänen Broadway-musikaaleihinsa kuuluvat muun muassa 1964 ensi-iltaan tullut "Golden Boy" ja 1970-luvulla esitetty "Hello, Dolly!".


title: Billy Daniels

text: Daniels on saanut tähden Hollywood Walk of Famelle. Hänen tyttärensä on radiotoimittaja Yvonne Daniels.


title: Julian Barbour

text: Julian Barbour (s. 1937)


title: Julian Barbour

text: Hänen kirjansa "The End of Time" vuodelta 1999 esittää poikkeuksellisen näkemyksen ajasta, niin kuin me koemme, se ei ole mitään muuta kuin illuusio ja siten syntyvät lukuisat ongelmat fysiikan teorioissa, kun olettaa ettei aikaa ole. Hän esittelee filosofisen käsitteen nimeltä Platonia sekä väittää, ettei meillä ole muuta todistetta menneisyydestä kuin muistomme siitä, eikä muita todisteita tulevaisuudesta, kuin uskomme siihen. Barbourin mukaan hänen näkemyksiään tukee Wheeler–DeWitt-yhtälö, joka yhdistää suhteellisuusteorian ja kvanttimekaniikan jättämällä ajan pois yhtälöstä.


title: Julian Barbour

text: Filosofi J. M. E. McTaggart saavutti samanlaiset johtopäätökset vuonna 1908 teoksessaan "The Unreality of Time". Ja yhdessä viimeisistä kirjeistään Einstein kirjoitti "kaltaisemme ihmiset jotka uskovat fysiikkaan tietävät, että erottelu menneen, nykyisyyden ja tulevaisuuden välillä on uppiniskainen, sinnikäs illusio


title: Cydonie Mothersille

text: Cydonie Mothersille (s. 19. maaliskuuta 1978 Kingston, Jamaika) on caymansaarelainen yleisurheilija, joka kilpailee pikajuoksussa. Hän edustaa seuratasolla Clemsonin yliopiston Tigers-joukkuetta. Mothersille voitti pronssia 200 metrillä Edmontonin MM-kisoissa 2001 sekä samalta matkalta kultaa Kansainyhteisön kisoissa 2010 ja Pan-Amerikan kisoissa 2003. Hän on osallistunut olympialaisiin neljästi, vuosina 1996–2008. Mothersillen paras olympiasijoitus on kahdeksas tila 200 metriltä Pekingin kisoista 2008.


title: Cydonie Mothersille

text: Mothersille pitää hallussaan Caymansaarten ennätystä 60, 100, 200 ja 400 metrin matkoilla. Hän toimi maansa lipunkantajana Ateenan olympialaisissa 2004. Mothersille on naimisissa pikajuoksija Ato Modibon kanssa.


title: Pensaskäärme

text: Pensaskäärme eli asklepioksenkäärme ("Zamenis longissimus") on Keski- ja Etelä-Euroopassa sekä Lähi-idässä elävä tarhakäärmelaji.


title: Pensaskäärme

text: Pensaskäärme on suurikokoinen (jopa yli 1,5 m) myrkytön käärme, joka kiipeilee taitavasti puissa ja pensaissa. Lajin ruokavalio koostuu pikkunisäkkäistä, liskoista ja linnuista, jotka se nielee kokonaisena. Pensaskäärme tukehduttaa saaliin kuristamalla ennen kuin nielee sen kokonaisena. Naaras munii kesä-heinäkuussa vajaat 20 munaa maaonkaloon tai kasvinjätteisiin.


title: Pensaskäärme

text: Pensaskäärmeitä tavataan Etelä-Euroopassa ja Lähi-idässä. Erillisesiintymiä on myös pohjoisempana, esimerkiksi Sveitsissä ja Saksassa. Pensaskäärmeitä esiintyi myös Tanskassa vielä 1800-luvulla. Pidetään todennäköisenä, että muinaiset roomalaiset Eurooppaa valloittaessaan toivat mukanaan ja istuttivat pensaskäärmeitä valloittamilleen seuduille. Olihan pensaskäärme antiikin aikoina terveyden ja lääketieteen vertauskuva, minkä vuoksi sitä suojeltiin. Pensaskäärmeitä pidettiin temppeleissä, joihin ihmiset tulivat kysymään neuvoja sairauksiinsa lääketieteen jumalalta, Asklepiokselta. Käärmeiden avulla saatiin lääkintätaidon jumalalta apua.


title: Pensaskäärme

text: Asklepioksen sauvan ympärille kietoutunut pensaskäärme esiintyy vielä nykyisinkin lääkintätaidon symbolina. Apteekkien symboli, jossa pensaskäärme juo maljasta, liittyy puolestaan parannustaidon ja terveyden jumalattareen Hygieiaan. Käärmeen nahanluonnin on katsottu symbolisoivan uudestisyntymistä ja voimien palaamista.


title: Letto (Oulu)

text: Letto on Oulun kaupungissa Oulunsalon suuralueella Kylänpuolen kaupunginosassa sijaitseva haja-asutusalue. Alue sijaitsee noin viisi kilometriä Oulunsalon kirkonkylältä etelän suuntaan.


title: Letto (Oulu)

text: Aikaisemmin osa Leton alueesta kuului Kempeleen kuntaan. Vuonna 2003 Valtioneuvoston tekemässä kuntajakomuutoksessa Kempeleeseen kuulunut alueosa liitettiin tuolloiseen Oulunsalon kuntaan. Vuoden 2013 alussa Oulunsalon kunnan lakkautettua Letosta tuli osa Oulun kaupunkia. Alue rajoittuu pohjoisessa Kylänpuoleen, idässä Kempeleen kunnanrajalle, lännessä Perämereen sekä etelässä Limingan kunnanrajalle, ja siellä olevaan Järvenpään haja-asutusalueeseen.


title: Letto (Oulu)

text: Letto sijaitsee Liminganlahden koilliskulmalla, joka on aajojen ruovikoiden reunustama matalikko ja suistoalue. Alue on on tärkeä muuttolintujen kerääntymis- ja pesimäalue. Varsinkin rantapellot ovat erityisesti kevään aikaan tärkeitä ruokailualueita monille muuttolinnuille.


title: Letto (Oulu)

text: Leton Papinkarissa sijaitsee lintutorni. Kempeleen Sarkkirannasta lähtee talvisin Lettoon latu.


title: Letto (Oulu)

text: Alueen päätieyhteys on Letontie, joka on soratie. Tie lähtee Kylänpuolentieltä ja etenee Limingan kunnan puolelle Järvenpään, Tupoksen ja Selkämaan kyliin. Letontie on vaihtoehtoinen oikotieyhteys Limingasta Oulun lentoasemalle.


title: Pedro Proença

text: Pedro Proença Oliveira Alves Garcia (s. 3. marraskuuta 1970 Lissabon, Portugali) on portugalilainen jalkapalloerotuomari.


title: Pedro Proença

text: Proençasta tuli vuonna 2003 kansainvälinen erotuomari. Joulukuussa 2004 hän tuomitsi ensimmäisen kansainvälisen ottelunsa seurajoukkuetasolla UEFA Cupissa, jossa kohtasivat kreikkalainen AEK Ateena ja slovenialainen Gorica. Tuomittuaan kahden peräkkäisten kauden ajan Mestarien liigan karsintaotteluja, hän pääsi tuomitsemaan ensimmäisen lohkovaiheen ottelunsa syyskuussa 2007 PSV Eindhovenin ja TsSKA Moskovan välillä. Proença palkittiin kauden 2006–2007 parhaana portugalilaisena erotuomarina. Proença jäi eläkkeelle tuomaroinnista vuonna 2015.


title: Kareem Streete-Thompson

text: Kareem Streete-Thompson (s. 30. maaliskuuta 1973 Ithaca, Yhdysvallat) on caymansaarelainen entinen yleisurheilija, joka kilpaili pituushypyssä ja pikajuoksussa. Hän edusti ensin Caymansaaria, mutta vaihtoi kansalaisuuttaan yhdysvaltalaiseksi. Streete-Thompson kuitenkin otti Caymansaarten kansalaisuuden uudelleen vuonna 1999. Hän voitti hopeaa pituushypystä sekä sisäratojen MM-kisoissa 2001 että Pan-Amerikan kisoissa 1999 ja pronssia samasta lajista Kansainyhteisön kisoissa 2002. Streete-Thompson osallistui olympialaisiin kolmesti vuosina 1992–2004. Hän oli pituushypyn lisäksi mukana 100 metrin juoksussa Barcelonan kisoissa 1992 ja Ateenan olympialaisissa 2004. Streete-Thompsonin paras olympiasijoitus oli 13. sija pituushypystä vuodelta 2000. Tuolloin hän jäi vain sentin päähän finaalipaikasta.


title: Kareem Streete-Thompson

text: "Lähde: IAAF"


title: Virkkula (Liminka)

text: Virkkula on Limingan kunnassa sijaitseva kylä. Kylä sijaitsee Lumijoelle johtavan seututien 813 varressa, noin viisi kilometriä Limingan kirkonkylästä länteen.


title: Virkkula (Liminka)

text: Ensimmäiset tiedot Virkkulan asutuksesta on vuodelta 1548. 1800-luvulla Virkkulassa suoritettiin rahdin purkua ja lastausta.


title: Virkkula (Liminka)

text: Virkkulassa sijaitsee arkkitehtien Maija Myllylän ja Pentti Myllymäen suunnittelema vuonna 1998 rakennettu Liminganlahden luontokeskus, vuonna 1988 rakennettu lintutorni ja maankohoamisen luontopolku, jossa havainnollistetaan opastetauluilla vuosisatojen aikana tapahtunutta alueelle tyypillistä maankohoamista. Virkkula on Liminganlahden suosituin käyntikohde.


title: Virkkula (Liminka)

text: Virkkulassa Lumijoki laskee Perämereen.


title: Virkkula (Liminka)

text: Virkkulassa toimii yhteinen kyläyhdistys Rantakylän kanssa.


title: Nauvon positiivi

text: Nauvon positiivi on Suomen vanhin säilynyt urkusoitin. Se on rakennettu vuoden 1664 tienoilla ja on nykyään Kansallismuseon kokoelmissa. Nauvon keskiaikaiseen kirkkoon rakennettiin 1660-luvun puolivälissä uudet urut, joita käytettiin seuraavien urkujen tuloon, vuoteen 1791, saakka. Tuolloin vuorineuvos J. A. af Petersén osti positiivin Dragsfjärdiin, jossa se oli käytössä 90 vuotta. 1800-luvun lopussa urut siirrettiin kirkon kellotapuliin pois uusien urkujen tieltä. Vuonna 1915 soitin siirrettiin Kansallismuseoon. Sitä on soitettu eräässä konsertissa vielä 1960-luvun alussa, jonka Yleisradio äänitti, mutta nykyisin se on soittokunnoton.


title: Nauvon positiivi

text: Kaapin yläosa on 1600-luvun puolivälistä, alaosa 1746 Carl Petter Lenninghin tekemästä korjauksesta. Samassa yhteydessä lisättiin Scharf. Uruissa sanotaan olevan pillejä vielä kaappiakin varhaisemmilta ajoilta. Äänitystapa poikkeaa nykykäsityksestä huomattavasti ja on renessanssille ominainen. Uruissa on ilmalaatikon lovien perusteella arveltu alkujaan olleen myös jokin kieliäänikerta, luultavimmin 8-jalkainen regaali. Kangasalan Urkutehdas korjasi positiivia 1947, mutta sitä ei saatu kunnolla soittokuntoon. Juhani Martikainen on kirjoittanut väitöskirjassaan mm. tästä positiivista.


title: Nauvon positiivi

text: Kangasalan Urkurakentamo on rakentanut Lahden Mukkulan kirkkoon vuonna 1993 Nauvon positiivin tyyliset urut.


title: Virkkula

text: Virkkula tai Wirkkula voi tarkoittaa seuraavia asioita:


title: Neuroleptianalgesia

text: Neuroleptianalgesia on kivunlievitysmenetelmä, jonka kehitti Henri Laborit vuonna 1951. Siinä voitiin käyttää aluksi klooripromatsiinia (nyk. Klorproman, muita lääkeainenimiä lukuisasti - mm. Ruotsissa Hibernal), aiheuttamaan leikkauspotilaalle lämpötilan lasku eli hypotermia. Joidenkintyyppisten leikkausten yhteydessä tätä erikoista ominaisuutta käytettiin hyödyksi. Esimerkiksi vanhuksilla sekä fyysisesti hyvin huonokuntoisten potilaiden kohdalla voitiin neuroleptianalgesia käyttää potilasta nukutusta "säästävämpänä" vaihtoehtona.


title: Neuroleptianalgesia

text: Myöhempänä kehiteltiin uusia menetelmiä. Näitä sovellettiin erityisesti niissä leikkausoperaatioissa, joiden aikana potilaan tuli olla tajuissaan taikka narkoosin antaminen oli ollut muutoin vasta-aiheista. Perusperiaatteena oli aiheuttaa leikattavalle kutakuinkin täydellinen tunnottomuuden tila, jonka aikaansaamiseksi käytettiin samaan aikaan annettavaa neuroleptia sekä voimakasta analgeettia.


title: Neuroleptianalgesia

text: Neuroleptianalgesia tyyppi I:ssä käytettiin yhdistelmää haloperidoli/droperidoli + fenoperidiini ("Lealgin"). Analgesian induktiovaiheessa voitiin käyttää myös sympatolyytiksi "Hydergin":iä eli ko-dergokriinimesilaattia. Saatettiin käyttää myös valmiiksi sekoitettua kombinaattifarmakaalia nimeltä "Lealgin Comp": siihen kuului "Lealginin" ohella haloperidolia (Haldol, Serenase).


title: Neuroleptianalgesia

text: Neuroleptianalgesia tyyppi II pohjautui yhteen käytettävään yhdistelmävalmisteeseen, nimeltään "Thalamonal". Siihen oli kombinoitu sekä droperidolia että fentanyyliä. Droperidoli ("Dridol") lievensi fentanyylin aiheuttamaa pahoinvointi, sillä se on tehokas antiemeettinen lääkeaine. Sen oksentelua ehkäisevän vaikutuksen mainittiin olleen peräti 50-kertainen klorpromatsiiniin verrattuna. Vastaavasti tässä nimenomaisessa käyttötarkoituksessa katsottiin taas fentanyylin olevan jopa morfiiniakin voimakkaampaa. Leikkausanestesiassa Suomessa oli tyyppi II:n käyttö yleisempää, ja "Thalamonal" oli varsin yleisessä käytössä.


title: Neuroleptianalgesia

text: Analgesiamuotoon saattoi liittyä ekstrapyrimidaalioireiden (EPS) sekä NMS:n (maligni neuroleptisyndrooma) mahdollisuus. Yllättävästi lähdekirja suositteli parkinsonismin tapaisiin oireisiin klooripromatsiinia, mikä lienee ollut selkeä virhe. Klorpromatsiinihan on kaikkein ensimmäisenä (1951) inventoitu antipsykootti, jonka eräisiin vakaviin sivuoireisiin juuri EPS kuuluu.i


title: Dixon Entrance

text: Dixon Entrance () on vesialue Kanadan ja Yhdysvaltojen välillä. Saari erottaa Kanadan Brittiläisen Kolumbian provinssin ja Yhdysvaltojen Alaskan osavaltion toisistaan. Kanadan puolella Dixon Entrance salmi sijaitsee Kuningatar Charlotten saarten (Haida Gwaii) ja Hecatensalmen pohjoispuolella. Alaskassa se rajautuu Clarencensalmeen ja Prince of Wales Island -saareen.


title: Dixon Entrance

text: Kanada ja Yhdysvallat ovat olleet vuodesta 1903 saakka eri mieltä missä maiden välinen aluevesiraja sijaitsee ja raja on ollut kiistanalainen. Vuonna 1903 tehdyssä sopimuksessa molemmat maat sopivat rajan kulkevaksi kartalla näkyvien A–B pisteiden välillä, mutta toisin kuin Kanada, Yhdysvallat tulkitsee sopimuksen vain määrittäneen karkeasti maa-alueiden jakatumisen maiden välillä. Yhdysvallat on vaatinut vesialueiden jakamista tasan molempien maiden kesken, jonka mielestä suuri osa Dixon Entrace salmea kuuluisi osaksi Alaskaa.


title: Dixon Entrance

text: Salmen nimesi brittiläinen Joseph Banks, tutkimusmatkailija George Dixonin kunniaksi joka kartoitti alueen vuonna 1787.


title: Abdiel

text: Abdiel tarkoittaa muun muassa seuraavia


title: Abercrombie

text: Abercrombie tarkoittaa muun muassa seuraavia:


title: Achates

text: Achates tarkoittaa seuraavia asioita:


title: Skidegate

text: Skidegate on 781 (2006) asukkaan haida-intiaanireservaatti Brittiläisessä Kolumbiassa, Kanadassa. Se sijaitsee Kuningatar Charlotten saariin kuuluvan Grahaminsaaren kaakkoiskulmassa, Hecatensalmen rannalla.


title: Skidegate

text: Lauttayhtiö BC Ferries liikennöi Skidegatesta läheiselle Moresbynsaarelle ja mantereella sijaitsevaan Prince Rupertiin.


title: Active

text: Active tarkoittaa muun muassa seuraavia:


title: Estadio Helmántico

text: Estadio Helmántico on jalkapallostadion Salamancassa Espanjassa. Se sijaitsee Salamancan kaupunkialueen ulkopuolella. Stadion on avattu 8. huhtikuuta 1970 ja sen yleisökapasiteetti on 17 341. Se toimii paikallisen jalkapalloseura Unión Deportiva Salamancan kotistadionina.


title: Estadio Helmántico

text: Stadionilla on myös tapana järjestää kerran vuodessa kansainväliset yleisurheilukilpailut. Ne ovat virallisesti tunnettu nimellä "Javier Sotomayor", entisen kuubalaisen korkeushyppääjä Javier Sotomayorin mukaan, joka hyppäsi stadionilla korkeushypyn maailmanennätyksen 245 senttimetriä vuonna 1993. Stadionin ulottuvissa sijaitsee myös tenniskenttiä ja uima-altaita.


title: Damir Skomina

text: Damir Skomina (s. 5. elokuuta 1976 Koper, Jugoslavia) on slovenialainen jalkapalloerotuomari. Hänestä tuli kansainvälinen erotuomari vuonna 2003.


title: Damir Skomina

text: Vuoden 2008 EM-kilpailuissa Skomina toimi muutamissa otteluissa neljäntenä tuomarina sekä vuoden 2012 EM-kilpailuissa päätuomarina. Hän on tuominnut otteluita myös Mestarien liigassa.


title: Markku Nurmi

text: Markku Nurmi (15. huhtikuuta 1945 Iitti – 16. lokakuuta 2010 Helsinki) oli ympäristöministeriön ylijohtaja ja ympäristöasioissa aktiivinen osallistuja ja keskustelija 1970-luvulta alkaen. Häntä on luonnehdittu esivihreäksi. Hän oli Ympäristö-lehden päätoimittaja vuodesta 2004.


title: Markku Nurmi

text: Nurmi väitteli tekniikan tohtoriksi tuotantotaloudesta ja erikoistui ympäristö- ja energiatutkimukseen. Hän työskenteli Kilpailuvirastossa, elinkeinohallituksessa ja opetusministeriössä ennen kuin vuonna 1994 siirtyi ympäristöministeriöön. Hän oli viimeisenä projektinaan johtokunnan puheenjohtajana kumppanuusohjelmassa, jolla pyritään edistämään energian tuottamista uusiutuvista lähteistä ja torjumaan ilmastonmuutosta Väli-Amerikassa.


title: Markku Nurmi

text: Nurmi vaikutti asiantuntijana monen keskustapuolueen 1970-luvun poliitikon, kuten Esko Ahon, Matti Vanhasen ja Seppo Kääriäisen, kriittisiin ydinvoimanäkemyksiin.


title: Toivo Kaukoranta

text: Toivo Johannes Kaukoranta (11. toukokuuta 1888 Liminka – 3. huhtikuuta 1968 Seinäjoki) oli suomalainen filosofian maisteri, kielitieteilijä ja itsenäisyysaktivisti.


title: Toivo Kaukoranta

text: Kaukoranta asui opiskeluaikanaan professori E. N. Setälän luona ja toimi tämän avustajana ja myöhemmin sihteerinä. Hän oli järjestämässä kansanrunojen ja sanaparsien keruuta sekä toimitti "Bibliographisches Verzeichnis der in der Literatur behandelten älteren germanischen Bestandteile in den ostseefinnischen Sprachen"-nimistä teosta. Ensimmäisen maailmansodan aikana Kaukoranta osallistui jääkäriliikkeen toimintaan. Vuonna 1918 Kaukoranta oli Karjalan retkikunnan tiedustelu-upseerina ja kuului jäsenenä Viron Avustamisen Päätoimikunnan sotilastoimikuntaan sekä "Suunta"-lehden johtokuntaan. Hän toimi myös Pohjois-Savon suojeluskuntapiirin valistusohjaajana ja Karjalan Liiton toiminnanjohtajana.


title: Toivo Kaukoranta

text: Vuonna 1921 Kaukoranta teki aloitteen Itä-Karjalasta tulleiden pakolaisten perinteen keräämisestä ja kesällä 1921 seitsenhenkinen tutkijaryhmä, johon kuuluivat Kaukorannan ohella myös muun muassa Jalo Kalima, Heikki Ojansuu ja Y. H. Toivonen, keräsikin kansanperinnettä ja kielitieteellistä aineistoa Sortavalassa, Salmissa, Suojärvellä ja Lieksassa asuneiden pakolaisten keskuudesta.


title: Toivo Kaukoranta

text: Kaukoranta oli Sanakirjasäätiön ensimmäinen johtaja vuosina 1927–1932. Säätiön talous joutui ahtaalle ja hän joutui pyytämään eroa. Hän perusti "Sanastaja"-lehden joka oli tarkoitettu suomen kielen murresanoja kerääville harrastajille. Kai Donnerin kuoltua 1935 Kaukoranta toimitti loppuun Donnerin tekemän bibliografian "Verzeichnis der etymologisch behandelten finnischen Wörter".


title: Tampere Music Award

text: Tampere Music Award on suomalainen musiikkialan palkinto, joka myönnetään vuodesta 2010 alkaen kansainväliselle musiikkialan vaikuttajalle, jolla on merkittäviä ansioita alan kehittymisessä.


title: Yorktownin piiritys (1862)

text: Yorktownin piiritys tapahtui 5. huhtikuuta – 4. toukokuuta 1862 Yhdysvaltain sisällissodan aikana. Piiritys oli osa Pohjoisvaltioiden kenraali George B. McClellanin johtamaa Virginian niemimaan sotaretkeä.


title: Yorktownin piiritys (1862)

text: McClellan uskoi että lyhyin ja helpoin tie Etelävaltioiden pääkaupungin Richmondin valtaamiseksi oli maihinnousu Virginian niemimaalle. Niemimaata rajoittaa etelässa Jamesjoki ja pohjoisessa Yorkjoki. McClellan nousi maihin 2. huhtikuuta niemimaan kärjessä Fort Monroen linnoituksessa, joka oli Pohjoisvaltioiden hallussa ja lähti etenemään länteen kohti Richmondia. Eteneminen pysähtyi Yorktownin tasalle 4. huhtikuuta, kun Pohjoisvaltioiden armeija saavutti kenraalimajuri John B. Magruderin johtaman Etelävaltioiden puolustuslinjan. Magruderilla oli vain 10 000 miestä ja McClellanilla 105 000 miestä. McClellan kuitenkin uskoi Magruderilla olevan ylivoiman ja pysäytti joukkojensa etenemisen. Magruder käytti hyväkseen vapaussodan aikaisia brittien tekemiä maavalleja. McClellan olisi voinut lyödä Magruderin helposti, mutta hän aloitti Etelävaltioiden asemien muodollisen piirittämisen ja vaati presidentti Abraham Lincolnilta apujoukkoja. Lincoln kuitenkin kieltäytyi lähettämästä apujoukkoja, joilla hän halusi turvata pääkaupunki Washingtonia.


title: Yorktownin piiritys (1862)

text: McClellanin pysähtymisen vuoksi kenraali Joseph E. Johnstonin komentama Etelävaltioiden pääarmeija ehti saapua alueelle. Johnston pelkäsi Pohjoisvaltioiden joukkojen kiertävän Yorktownin linnoituslinjan ja katkaisevan Etelävaltioiden joukkojen yhteydet selustaan. Tämän vuoksi hän käski joukkojensa vetäytyä Yorktownin linjalta 3.–4. toukokuuta. Vetäytymistä seurasi Williamsburgin taistelu 5. toukokuuta.


title: Yorktownin piiritys (1862)

text: McClellanin viivyttelyn vuoksi Richmondin puolustusta vahvennettiin uusilla joukoilla ja kenttälinnoituksilla. Richmondin valtaus epäonnistui.


title: Tribal-luokka (hävittäjä, 1905)

text: Tribal-luokka oli Britannian Kuninkaallisen laivaston hävittäjäluokka, johon kuuluivat vuosien 1904–1905 laivasto-ohjelmassa tilatut 12 alusta. Luokka nimettiin uudelleen lokakuussa 1913 F-luokaksi. Alukset palvelivat ensimmäisessä maailmansodassa 6. Hävittäjälaivueessa sekä Doverin partio-osastossa Pohjanmeren ja Kanaalin sotatoimissa. Jäljelle jääneet myytiin romutettavaksi pian sodan päätyttyä.


title: Tribal-luokka (hävittäjä, 1905)

text: Edeltäneen River-luokan tai vuoden 1913 lokakuusta alkaen E-luokan alukset olivat saavuttaneet 25,5 solmun nopeuden 7000 hevosvoiman hiilikäyttöisillä höyrykoneillaan. Marraskuussa 1904 ensimmäinen merilordi Fisher esitti, että seuraavan hävittäjäluokan pitäisi saavuttaa 33 solmua käyttäen höyryturbiineja sekä öljyä polttoaineena.


title: Tribal-luokka (hävittäjä, 1905)

text: Vaatimusten seurauksena alusten koko kasvoi, jotta tarvittavat voimanlähteet voitiin asentaa. Samanaikaisesti jouduttiin teknologian asettamat vaatimukset ottamaan huomioon, jolloin aluksista tuli jonkinlainen kompromissi. Aluksista tuli keveitä ja vikaherkkiä.


title: Tribal-luokka (hävittäjä, 1905)

text: Yksityiskohtainen suunnittelu jätettiin telakoille, mikä oli laivaston politiikkana hävittäjien tuotannon alkuaikoina. Tämän tuloksena luokan aluksissa oli selkeitä eroja esimerkiksi savuhormien lukumäärissä.


title: Tribal-luokka (hävittäjä, 1905)

text:
Alusten aseistusta lisättiin edeltäneeseen luokkaan verrattuna. Aluksiin tuli neljästä viiteen kaksitoistanaulaisesta tykkiä ja torpedoputkien lukumäärä pidettiin ennallaan. Kuudennesta aluksesta "HMS Saracenista" alkaen aseistukseen lisättiin kaksi 4 tuuman tykkiä.
Luokan aluksista viisi ensimmäistä tilattiin osana vuosien 1905-1906 laivasto-ohjelmaa ja seuraavat kaksi 1906-1907 laivasto-ohjelmaa. Loput viisi tilattiin osana vuosien 1907-1908 laivasto-ohjelmaa.


title: Tribal-luokka (hävittäjä, 1905)

text: Lokakuussa 1916 vaurioituneiden "HMS Nubianin" ja "HMS Zulun" korjaamiseksi esitettiin 8. marraskuuta, että niiden ehjät osat yhdistettäisiin toisiinsa. "HMS Zulun" etuosan ja "HMS Nubianin" takaosan yhdisti 7. kesäkuuta 1917 mennessä Chathamin telakka. Näin syntynyt alus otettiin palvelukseen 7. kesäkuuta nimellä "HMS Zubian", joka myytiin romutettavaksi 1919.


title: Pierre Skawinski

text: Pierre Skawinski (23. joulukuuta 1912 Bordeaux – 20. maaliskuuta 2009) oli ranskalainen yleisurheilija, joka kilpaili pikajuoksussa. Hän edusti seuratasolla Bordeaux EC:tä. Skawinski voitti EM-kisoista kaksi mitalia, hopeaa 400 metrillä sekä henkilökohtaiselta matkalta että viestistä. Hän osallistui olympialaisiin kerran, vuonna 1936. Tuolloin Skawinski selvisi 400 metrillä välieriin saakka.


title: Pierre Skawinski

text: Skawinski voitti maansa mestaruuden 400 metrillä vuosina 1933, 1936 ja 1937. Lisäksi hän oli voittamassa Ranskan mestaruutta 4 × 100 metrin viestissä vuonna 1937.


title: Emil Almberg

text: Emil August Almberg (sukunimi vuodesta 1906 Jalava; 12. syyskuuta 1852 Masku – 9. marraskuuta 1929 Turku) oli suomalainen lyseon lehtori, kirjailija ja kirjallisuuden suomentaja.


title: Emil Almberg

text: Almbergin vanhemmat olivat kirkkoherra, rovasti Erik Anton Almberg ja Erika Landell. Hän pääsi ylioppilaaksi 1871 Turun lukiosta ja opiskeli Helsingin yliopistossa, valmistuen filosofian kandidaatiksi 1876 ja maisteriksi 1877. Almberg toimi Turun ruotsalaisen klassillisen lyseon uskonnon, logiikan ja suomen kielen vanhempana lehtorina 1895–1925 ja oli koulun rehtori 1914–1916.


title: Emil Almberg

text: Almberg oli ensimmäisiä suomalaisia pikakirjoituksen harrastajia ja toimi talonpoikaissäädyn pikakirjoituskanslian päällikkönä 1877-1878 ja säädyn tulkkina 1894-1906. Hän oli kirkolliskokousten jäsen 1898-1918. Myös teatterista hyvin innostunut Almberg teki opintomatkoja Skandinaviaan ja Pariisiin 1878-1904 ja toimi Turun taideyhdistyksen ensimmäisenä sihteerinä 1891-1894. Hän oli myös Suomen taideyhdistyksen Turun piirustuskoulun tarkastaja 1898-1906, Kansanvalistusseuran Turun osaston esimies sekä Uusi Aura-nimisen lehden päätoimittaja 1890 ja sittemmin lehden kirjallisuus- ja taidearvostelija.


title: Emil Almberg

text: Almberg oli naimisissa vuodesta 1884 Nanna Hannilan (k. 1927) kanssa. Kirjailija, opettaja ja toimittaja Antti Jalava oli Emil Almbergin vanhempi veli.


title: Julius Robert von Mayer

text: Julius Robert von Mayer (25. marraskuuta 1814 Heilbronn – 20. maaliskuuta 1878) oli saksalainen fysiologi ja fyysikko, joka jäi historiaan yhtenä termodynamiikan kehittäjistä. Mayer muotoili varhaisen .


title: Julius Robert von Mayer

text: Julius Robert von Mayer syntyi Heilbronnin kaupungissa Württembergin kuningaskunnassa (nyk. Baden-Württembergin osavaltio) 25. marraskuuta 1814. Tarinan mukaan Mayer yritti rakentaa jo 10-vuotiaana ikiliikkujaa, asettamalla vesirattaan paikalliseen puroon ja yrittämällä lisätä sen tehoja loputtomasti sarjalla hammasrattaita. Yritys epäonnistui, mikä jätti Mayeriin lähtemättömän vaikutuksen hänen myöhemmissä tutkimuksissaan.


title: Julius Robert von Mayer

text: Yliopistoon päästyään Mayer kävi fysiikan opintoja vain yhden lukukauden, keskittyen pääaineeseensa lääketieteeseen. Valmistuttuaan Mayer pestautui kauppalaiva "Java"n lääkäriksi 1840, vastoin isänsä neuvoja. Java purjehti Indonesiaan ja matkalla Mayer syventyi fysiologiaan sekä erityisesti verenkiertoon.


title: Julius Robert von Mayer

text: Saavuttuaan Jakartaan (silloiseen Pataviaan) Javan miehistö sairastui mystiseen keuhkotautiin, jota tutkiessaan Mayer huomasi myös verinäytteitä ottaessaan miten laskimoveri oli poikkeuksellisen punaista. Mayer oivalsi tämän johtuvan veren hiilidioksidipuutteesta, millä hän nosti esille Antoine Lavoisier'n jo hylätyn teorian, jonka mukaan ihmisen keho polttaa hiiltä pysyäkseen lämpimänä. Mayer jatkoi tästä pidemmälle ja oivalsi etä ihmisruumis tuotti lämpöä tekemällä työtä. Tämä osoitti, että lämpöenergian ja mekaanisen energian välillä olevan yhteys, jota kvantitatiivisesti esittää lämmön mekaaninen ekvivalentti.


title: Julius Robert von Mayer

text: Palattuaan Heilbronniin 1841, fysiikka vei yhä enemmän ja enemmän Mayerin aikaa pois fysiologiasta. Mayer teetti laivalla saamistaan ajatuksista artikkelin, jonka hän lähetti erääseen fysiikan lehteen. Toimittajat jättivät artikkelin julkaisematta koska Mayerin pohdinta oli enemmän filosofista kuin tieteellistä, niinpä hän alkoi lukea fysiikkaa ja julkaisi parannellun version toukokuussa 1842. Artikkelissa mainittu kohta "”Voimat" [energia] "ovat siten häviämättömiä, muunnettavia, painottomia kohteita.”" oli jo lähellä modernia energiansäilymislakia.


title: Julius Robert von Mayer

text: Vallankumouksellisuudesta löydöstään huolimatta amatöörinä pidettyä Mayeria ei otettu todesta ammattimaisissa fyysikkopiireissä, vaan hän sai osakseen pilkkaa, vaikka myöhemmin James Joule löysikin energian säilymislain ja sai siitä kunnian itselleen. Tämä, yhdistettynä kolmen lapsensa kuolemaan, oli liikaa Mayerille joka yritti lopulta itsemurhaa 18. toukokuuta 1850 hyppäämällä 10 metrin korkeudella olleesta ikkunasta. Mayer selvisi hengissä, mutta hän ei ikinä toipunut ennalleen.


title: Julius Robert von Mayer

text: 1860-luvulta eteenpäin Mayer joutui käymään jatkuvasti vapaaehtoisissa ja pakollisissa sairaalahoidoissa, joutuen olemaan välillä pakkopaidassakin. Arvostetun Poggendorfin "Tieteen historian sanakirjan" vuoden 1863 painoksessa Mayerin väitettiin jo kuolleen mielisairaalassa. Viimeisinä vuosinaan Mayerin ansiot tunnustettiin kuitenkin viimein ja hän elämäntyöstään palkinnoksi aikansa arvostetuimman tiedepalkinnon Copley-mitalin vuonna 1871. Lisäksi hän sai useiden oppineiden yhteisöjen kunnia-arvoja ja jopa aateloitiin kotimaassaan.


title: Julius Robert von Mayer

text: Mayer kuoli tuberkuloosiin 20. maaliskuuta 1878, 63-vuotiaana. Hänet haudattiin synnyinkaupunkinsa Heilbronnin vanhalle hautausmaalle.


title: Nelly van Balen-Blanken

text: Nelly van Balen-Blanken oli alankomaalainen yleisurheilija, joka kilpaili korkeushypyssä. Hän voitti hopeaa Wienin EM-kisoissa 1938 tuloksellaan 164 cm. Van Balen-Blanken oli maailman kymmenen parhaan naiskorkeushyppääjän joukossa yhteensä viisi kertaa vuosina 1938–1944 ja jakoi kauden parhaan tuloksen 164 kahden muun hyppääjän kanssa vuonna 1938.


title: Aasian kisat 2010

text: Aasian kisat 2010, järjestyksessään 16. Aasian kisat, järjestettiin Kantonissa Kiinassa 12.–27. marraskuuta 2010. Kanton oli toinen kiinalainen kaupunki, joka järjesti Aasian kisat. Pekingissä kisat järjestettiin vuonna 1990. Tapahtumassa järjestettiin 476 kilpailua 42 urheilulajissa.


title: Aasian kisat 2010

text: Kisojen menestynein maa oli isäntämaa, joka keräsi kaikkiaan 316 mitalia (165 kultaa, 88 hopeaa, 63 pronssia). Toiseksi mitalitilastossa sijoittui Etelä-Korea (58 kultaa, 53 hopeaa, 82 pronssia) ja kolmanneksi Japani (50 kultaa, 71 hopeaa, 77 pronssia).


title: Aasian kisat 2010

text: Kilpailupaikkoja on 53 ja harjoituspaikkoja 17. Kokonaan uusia kilpailupaikkoja rakennettiin 12.


title: PK-35 Vantaa (naiset)

text: PK-35 Vantaan naisten joukkue perustettiin vuonna 2009, kun PK-35:n edustusjoukkueet muuttivat Vantaalle ja eriytyivät itsenäiseksi PK-35 Vantaaksi. Joukkue pelaa Naisten Liigassa. PK-35 Vantaa pelaa kotiottelunsa Myyrmäen urheilupuistossa sijaitsevalla Myyrmäen jalkapallostadionilla. Joukkuetta on valmentanut kaudesta 2014 alkaen Jari Väisänen.


title: PK-35 Vantaa (naiset)

text: PK-35 Vantaa on voittanut Suomen mestaruuden vuosina 2010, 2011, 2012, 2014, 2015, 2016 ja 2018. Lisäksi joukkue on voittanut Naisten Suomen Cupin 2011, 2012, 2013 ja 2016.


title: PK-35 Vantaa (naiset)

text: PK-35 Vantaalle ei tammikuussa 2019 myönnetty lisenssiä tulevalle Naisten Liigan kaudelle. Syynä olivat taloudelliset ja oikeudelliset kriteerit. Seura valitti päätöksestä Urheilun oikeusturvalautakuntaan.Seura perustettiin alun perin Viipurissa 1935 Viipurin Pallokerhona. Toisen maailmansodan jälkeen seura muutti Helsinkiin ja se perustettiin uudelleen 1948 ja sai nimekseen Pallokerho-35.


title: PK-35 Vantaa (naiset)

text: PK-35:n naiset esiintyivät ensimmäistä kertaa Palloliiton sarjoissa vuonna 1982. Vuonna 1992 PK-35 karsi ensimmäistä kertaa naisten 1. divisioonaan pääsystä, mutta ei noussut vielä sarjatasoa ylemmäksi. Ykkösessä naiset pelasivat kaudella 1999 ja Kakkosessa kaudet 2003-2007. Vuonna 2007 joukkue nousi Mitri Pakkasen johdolla Naisten Ykköseen.


title: PK-35 Vantaa (naiset)

text: Vuonna 2008 joukkue sijoittui Ykkösessä heti neljänneksi. Kauden päätteeksi PK-35 siirtyi Vantaalle ja muuttui PK-35 Vantaaksi. Uudeksi kotikentäksi tuli Myyrmäen ISS Stadion.


title: PK-35 Vantaa (naiset)

text: PK-35 Vantaan tavoitteena kaudella 2009 oli voittaa Naisten Ykkönen ja nousta pääsarjatasolle. Joukkueen valmentajaksi kaudelle 2009 tuli Pauliina Miettinen, jonka oli nostanut FC Kontun Naisten Liigaan ja yli odotusten sarjan viidenneksi. Miettisen johdolla PK-35 Vantaa nousi heti ensimmäisellä yrityksellä pääsarjaan. Joukkueessa oli hyviä ulkomaalaisvahvistuksia, kuten Rachael Ayegba, Natalie Capuano, Jenae Gibbens ja Ifeanyi Chijine, sekä lupaavia suomalaispelaajia kuten Pirjo Leppikangas, Aino Lehtinen ja Sanna Saarinen. Yhdistelmä toimi ja joukkue voitti Naisten Ykkösen jättäen FC Sportin taakseen kakkoseksi. Vuonna 2009 PK-35:n naiset voittivat lisäksi Suomen Cupin pikkufinaalin.


title: PK-35 Vantaa (naiset)

text: Kauden päätyttyä Pauliina Miettinen siirtyi Yhdysvaltojen pääsarjaan Sky Blue FC:n päävalmentajaksi. Hänen seuraajakseen valittiin Timo Lounio.


title: PK-35 Vantaa (naiset)

text: Naisten Liigaan noussut PK-35 asetti tavoitteekseen mitalin debyyttikaudelta. Nousun saavuttaneeseen joukkueeseen PK-35 hankki useita lisävahvistuksia kuten esimerkiksi Jannica Tjederin Åland Unitedista ja Susanna Hokkasen HJK:sta.


title: PK-35 Vantaa (naiset)

text: PK-35 osallistui ensimmäistä kertaa Liigacupiin talvella ja aloitti urakkansa cupissa lupaavasti. Ensimmäisessä ottelussa kaatui KPV vieraissa maalein 1-0 ja heti perään joukkue tasasi pisteet FC Unitedin kanssa maalein 1-1. Joukkue voitti myös FC Hongan kotona 2-1 ja varmisti paikkansa välierissä jo ennen viimeistä ottelua. Välierässä PK-35 putosi lopulta rangaistuspotkukisan jälkeen Åland Unitedille Ahvenanmaalla, varsinainen peliaika päättyi 0-0-tasatulokseen.


title: PK-35 Vantaa (naiset)

text: Suomen Cupissa PK-35 putosi heti ensimmäisessä ottelussaan FC Hongalle lukemin 3-1.


title: PK-35 Vantaa (naiset)

text: PK-35 Vantaan seurahistorian ensimmäinen liigaottelu pelattiin huhtikuussa Myyrmäen ISS Stadionilla Nice Futista vastaan. PK-35:n 1-0 voittoon päättynyttä ottelua seurasi ennätysyleisö, 370 katsojaa.


title: PK-35 Vantaa (naiset)

text: PK-35:n alkukauden ainoa pistemenetys tuli toisella kierroksella, kun se hävisi 3-2 HJK:lle. HJK-tappion jälkeen PK-35 voitti peräti kymmenen perättäistä peliä liigassa. Se kaatoi muun muassa FC Hongan selvästi 3-0 ja hallitsevan mestarin Åland Unitedin lukemin 2-0. Heinäkuun lopussa oli jälleen vastassa liigakakkonen HJK, joka tasapelien takia oli jäänyt PK-35:sta jo viiden pisteen päähän. Myyrmäessä pelattu ottelu päättyi tasalukemiin 0-0 ja PK-35 säilytti viiden pisteen johtoasemansa. Tasapelin jälkeen PK-35 voitti kolme seuraavaa ottelua murskaavalla 11-0 maalisuhteella ja säilytti selvän johtonsa sarjassa. Näihin otteluihin mahtui myös kauden toinen Vantaan paikallisottelu, jossa TiPS kaatui Myyrmäessä 4-0.


title: PK-35 Vantaa (naiset)

text: Elo-syyskuun vaihteessa PK-35 notkahti hetkellisesti. Se jäi ensin Kokkolassa 1-1-tasapeliin KPV:n kanssa ja hävisi seuraavassa ottelussa FC Unitedille kotona maalein 0-1. HJK ei pystynyt käyttämään tilaisuutta kuitenkaan täysin hyväksi jäätyään tasapeliin Åland Unitedin kanssa, mutta kavensi PK-35:n sarjajohdon kahteen pisteeseen, kun sarjaa oli jäljellä enää neljä ottelua.


title: PK-35 Vantaa (naiset)

text: PK-35 nousi seuraavassa ottelussa vaikeuksien kautta voittoon ja Anna Vlasoffin maali kaatoi FC Sportin 1-0. Viimeisen kolmen kierroksen aikana joukkue haki ensin 3-0-vierasvoiton FC Hongasta ja voitti viimeisessä kotiottelussa TPS:n selvästi lukemin 3-0. Päätöskierrokselta PK-35 tarvitsi voiton vieraskentällä Åland Unitedista, sillä HJK:lla oli kotiottelu Ilvestä vastaan ja maalierolla mestaruus menisi Helsinkiin. Eroa joukkueilla oli ennen viimeistä kierrosta kaksi pistettä. PK-35 voitti Jenae Gibbensin 72. minuutin maalilla 1-0 ja varmisti Suomen mestaruuden.


title: PK-35 Vantaa (naiset)

text: PK-35 Vantaa keräsi 22 ottelusta 56 pistettä, voittaen peräti 18 ottelua kauden aikana. Ainoat pistemenetykset olivat kaksi tasapeliä ja kaksi tappiota. Joukkue teki sarjassa 44 maalia ja paras maalintekijä oli Saida Härkönen 9 osumalla. Joukkue päästi kauden aikana vain kahdeksan maalia.


title: PK-35 Vantaa (naiset)

text: Mestaruuden saavuttaneessa joukkueessa pelasivat:


title: PK-35 Vantaa (naiset)

text: Kaudella 2011 PK-35 Vantaa osallistui Naisten mestarien liigaan Suomen edustajana. Joukkue lähti lisäksi puolustamaan Suomen mestaruutta Naisten Liigassa.


title: PK-35 Vantaa (naiset)

text: Joukkueen päävalmentajaksi palasi Pauliina Miettinen, joka johdatti joukkuetta kaudella 2009.


title: PK-35 Vantaa (naiset)

text: Liigacupissa kaudella 2011 PK-35 Vantaa eteni aina finaaliin saakka, jossa se hävisi HJK:lle rangaistuslaukauskilpailun jälkeen. Liigacupin lohkovaiheessa PK-35 oli samassa lohkossa HJK:n ja FC Hongan kanssa, joista joukkue hävisi HJK:lle 0-1 ja voitti Hongan 5-0 edeten jatkoon lohkokakkosena. Välierässä PK-35 kaatoi Kokkola F10:n lukemin 5-0 ja eteni finaaliin. Finaali päättyi varsinaisen peliajan 0-0-tasatulokseen, mutta HJK voitti rangaistuslaukauskilpailun lukemin 4-2.


title: PK-35 Vantaa (naiset)

text: PK-35 voitti Naisten Suomen Cupin kaudella 2011 kaatamalla Ilveksen finaalissa maalein 2-0 (1-0). PK-35:n historian ensimmäisen Suomen Cupin voiton pohjustivat finaalin maalintekijät Jenae Seppälä ja Emma Kete. Finaali pelattiin Sonera Stadiumilla syyskuun 24. päivänä.


title: PK-35 Vantaa (naiset)

text: PK-35 tuli mukaan Suomen Cupiin 2. kierroksella, jossa se kohtasi FC Kontun vieraskentällä. Alasarjajoukkue laittoi liigajoukkueen tiukille, mutta PK-35 voitti ottelun lopulta Jenae Seppälän maalilla 1-0. 3. kierroksella vastus koveni huomattavasti, kun ISS Stadionille vieraaksi arvottiin FC Honka. PK-35 voitti ottelun lopulta Eveliina Parikan ja Elina Sormusen maaleilla 2-1 ja eteni jatkoon. Puolivälierässä PK-35:n vastustajaksi arvottiin Liigacupin finaalivastus HJK. Tällä kertaa PK-35 oli parempi ja eteni välieriin kotikentällään lukemin 3-1. Maalintekijöinä kunnostautuivat Sanna Saarinen, Pirjo Leppikangas ja Cynthia Uwak. Välierässä PK-35 varmisti finaalipaikan voittamalla Kokkola F10:n ISS Stadionilla maalein 3-0. Maalit tekivät Sanna Saarinen, Cynthia Uwak ja Nicolina Jåfs. Finaalissa PK-35 Vantaa otti voiton tamperelaisesta Ilveksestä.


title: PK-35 Vantaa (naiset)

text: PK-35 Vantaa voitti toisen peräkkäisen Suomen mestaruuden kaudella 2011. Mestaruus ratkesi viimeisellä kierroksella, kun vantaalaiset hakivat 6-0-vierasvoiton Kokkola F10:stä.


title: PK-35 Vantaa (naiset)

text: PK-35 Vantaa avasi kautensa kotivoitolla Kokkola F10:stä Myyrmäen ISS Stadionilla. Hallitsevan mestarin maaleista vastasivat Eveliina Parikka ja Melinda Koivula. Avausvoiton jälkeen PK-35 voitti neljä ottelua putkeen ennen kauden ensimmäistä pistemenetystä FC Hongalle. Pääkaupunkiseudun paikallispelissä Honka haki tasapelipisteen ISS Stadionilta 1-1-lopputuloksella.


title: PK-35 Vantaa (naiset)

text: PK-35 kuitenkin toipui pistemenetyksestä kahdella murskavoitolla, ensin FC Unitedista kotona (6-0) ja sitten TPS:stä vieraissa (7-0). Kauden ensimmäinen tappio tuli kuitenkin Ahvenanmaalla, kun Åland United kukisti vantaalaiset 1-0.


title: PK-35 Vantaa (naiset)

text: PK-35:n vastaus tappioon oli kuitenkin vakuuttava. Seuraavassa ottelussa PK-35 kaatoi kärkikamppailussa HJK:n peräti 6-0. Cynthia Uwak teki ottelussa kolme maalia, muista osumista vastasivat Jaana Lyytikäinen, Tia Hälinen ja Jenna Korhonen.


title: PK-35 Vantaa (naiset)

text: Kaadettuaan Nice Futiksen seuraavassa kamppailussa, PK-35 joutui jälleen matkustamaan Ahvenanmaalle. Tällä kertaa vantaalaiset onnistuivat hakemaan tasapelipisteen, ottelu päättyi loppulukemiin 2-2 PK-35:n noustua tasoihin kahden maalin tappioasemasta. Joukkue koki toisen perättäisen pistemenetyksen, kun FC Honka haki seuraavalla kierroksella 0-0-tuloksen turvin jälleen pisteen Myyrmäestä.


title: PK-35 Vantaa (naiset)

text: PK-35 toipui tasapeleistä kahdella voitolla, ensin KMF:stä kotona 6-0 ja sitten FC Unitedista vieraissa 3-0. Heinäkuun lopulla joukkue kärsi kuitenkin liigan kärkitaiston kannalta kovat pistemenetykset ensin HJK:lle ja sitten TPS:lle. HJK kukisti kotonaan PK-35:n ja TPS haki pisteen Myyrmäen ISS Stadionilta. Tämän jälkeen vantaalaisten kurssi kääntyi kuitenkin kohti mestaruutta, eikä joukkue kokenut loppukauden aikana enää kuin yhden pistemenetyksen.


title: PK-35 Vantaa (naiset)

text: PK-35 Vantaa voitti kaikki seitsemän viimeistä peliään liigassa ja kruunattiin ansaitusti mestariksi. Näistä otteluista merkittäviksi nousivat 2-0-kotivoitto Åland Unitedista, 4-1-vierasvoitto FC Hongasta ja 3-0-kotivoitto HJK:sta. PK-35 voitti kaikki kärkijoukkueet vuorotellen liigassa ja nousi siten liigan piikkipaikalle.


title: PK-35 Vantaa (naiset)

text: Loppukauden merkittävimmäksi peliksi nousi lopulta kolmanneksi viimeisen kierroksen kotiottelu FC Unitedia vastaan. Näytti pitkään, että vierasjoukkue hakee tasapelipisteen Myyrmäestä, mutta Emma Kete iski ottelun lisäajalla vantaalaisten 2-1-voittomaalin ja joukkue säilytti paikkansa liigan kärjessä. Kahdessa viimeisessä ottelussa PK-35 otti 3-1-voiton tamperelaisesta Ilveksestä ja päätöskierroksella vakuuttavan 6-0-vierasvoiton Kokkola F10:stä. Mestaruuden ratkaisseen päätösottelun sankariksi nousi 17-vuotias Tia Hälinen hattutempulla eli kolmella maalilla. Mestaruuteen PK-35:n siivittivät lisäksi päätösottelussa kaksi maalia tehnyt Eveliina Parikka ja yhden osuman puskenut Jenae Seppälä.


title: PK-35 Vantaa (naiset)

text: Joukkue onnistui puolustamaan mestaruuttaan Naisten Liigassa, joka pelattiin viime kautista pidempänä 27 kierroksen sarjana. PK-35 keräsi 27 ottelussa 65 pistettä, saldona 20 voittoa, 5 tasapeliä ja 2 tappiota. PK-35 teki sarjassa 84 maalia ja päästi 17 osumaa, joten maalisuhde oli +67.


title: PK-35 Vantaa (naiset)

text: PK-35:n paras maalintekijä Naisten Liigassa oli Jaana Lyytikäinen 15 osumalla, yli kymmeneen maaliin ylsivät lisäksi Eveliina Parikka 12 maalilla ja Cynthia Uwak 11 maalilla.


title: PK-35 Vantaa (naiset)

text: PK-35 Vantaa emännöi Mestarien Liigan karsintaturnausta elokuun 11. - 16. päivä Myyrmäessä ja Kalliossa. PK-35:n lisäksi turnaukseen osallistuivat RTP Unia (Puola), SK Slovan Bratislava (Slovakia) ja KS Ada Velipoje (Albania). Turnauksen voittaja eteni Mestarien Liigan 32 parhaan joukkoon. Turnausemäntä PK-35 Vantaa voitti karsintaturnauksen ja eteni jatkoon lohkosta. PK-35 ei ole koskaan aiemmin pelannut naisten europelejä.


title: PK-35 Vantaa (naiset)

text: Turnauksen avausottelussa PK-35 kohtasi Albanian mestarin KS Ada Velipojen. Ottelu päättyi vantaalaisjoukkueen 10-0 voittoon, PK-35:n maaliahnein pelaaja oli neljä osumaa viimeistellyt Eveliina Parikka. Kaksi osumaa ottelussa teki Sanna Saarinen, muista maaleista vastasivat Elina Sormunen, Anna Vlasoff, Maiju Hirvonen ja Nicolina Jåfs.


title: PK-35 Vantaa (naiset)

text: Turnauksen toisessa ottelussa PK-35 otti 1-0-voiton Slovakian mestari SK Slovan Bratislavasta. PK-35:n ainoan maalin puski Jenae Seppälä ottelun 76. minuutilla.


title: PK-35 Vantaa (naiset)

text: PK-35 varmisti lohkovoittonsa 1-1-tasapelillä RTP Uniaa vastaan päätöspelissä. PK-35 meni Sanna Saarisen maalilla ottelussa johtoon, mutta RTP Unian Chinasa tasoitti ottelun. Lopputulos 1-1 varmisti kuitenkin PK-35:n lohkovoiton ja jatkopaikan.


title: PK-35 Vantaa (naiset)

text: Mestarien Liigan ensimmäisellä pudotuspelikierroksella espanjalainen Rayo Vallecano pudotti PK-35 Vantaan kilpailusta yhteismaalein 7-1. Ensimmäinen osaottelu Vantaalla päättyi espanjalaisten 1-4-voittoon ja toisessa osaottelussa Espanjassa kotijoukkue Rayo Vallecano voitti lukemin 3-0. PK-35:n ainoan maalin otteluparissa puski Jenae Seppälä ensimmäisessä osaottelussa.


title: PK-35 Vantaa (naiset)

text: Tuplamestaruuden saavuttaneessa joukkueessa pelasivat:


title: PK-35 Vantaa (naiset)

text: Kaudella 2012 PK-35 Vantaa osallistui Naisten mestarien liigaan Suomen edustajana. Joukkue puolustaa lisäksi Suomen mestaruutta jälleen Naisten Liigassa.


title: PK-35 Vantaa (naiset)

text: Joukkueen päävalmentajana toimii Pauliina Miettinen, joka johdattiin PK-35:n tuplamestaruuteen kaudella 2011.


title: PK-35 Vantaa (naiset)

text: PK-35 osallistui talvella Liigacupiin. Joukkueen kanssa samassa lohkossa pelasivat FC Honka ja HJK. PK-35 jäi lohkon viimeiseksi hävittyään HJK:lle ja pelattuaan tasan FC Hongan kanssa.


title: PK-35 Vantaa (naiset)

text: PK-35 Vantaa avasi Suomen Cupin kauden 2012 osalta HJK:n vieraana, kun joukkueet arvottiin vastakkain Cupin 2. kierroksella. PK-35 voitti ottelun Catherine Walkerin, Heidi Kivelän ja Cynthia Uwakin maaleilla lukemin 3-1.


title: PK-35 Vantaa (naiset)

text: Suomen Cupin 3. kierroksella vastaan asettui PEPO. PK-35 haki Lappeenrannasta 8-1-vierasvoiton ja eteni Cupin kahdeksan parhaan joukkoon eli puolivälieriin.


title: PK-35 Vantaa (naiset)

text: PK-35:n vastus puolivälierässä oli tamperelainen Ilves. Tammelassa pelatun ottelun ainoasta maalista vastasi vierasjoukkue PK-35:n Sanna Saarinen, joten PK-35 eteni välierään 1-0-voitolla.


title: PK-35 Vantaa (naiset)

text: Välierässä vastassa oli FC Honka. PK-35:lle arvottiin jälleen vierasottelu eikä joukkue päässyt pelaamaan kertaakaan kotiottelua kauden 2012 Suomen Cupissa. Tapiolassa pelatun ottelun ratkaisi Tia Hälinen ja PK-35 eteni yhden maalin turvin 1-0-voitolla Suomen Cupin finaaliin toisena vuonna putkeen.


title: PK-35 Vantaa (naiset)

text: Suomen Cupin finaali vuosimallia 2012 pelattiin 30. päivä syyskuuta Sonera Stadiumilla. Vastakkain finaalissa oli kotijoukkueeksi arvottu Pallokissat ja vierailijan rooliin Suomen Cupissa tottunut PK-35 Vantaa. Ottelun avausmaali nähtiin 40. minuutin kohdalla, kun PK-35:n amerikkalaishyökkääjä Elizabeth Bogus vei joukkueen 1-0-johtoon. PK-35 lisäsi johtoaan ottelun 56. minuutilla, kun Sanna Saarinen ampui vantaalaisten toisen osuman. Pallokissat pääsi kaventamaan ottelun 76. minuutilla Ella Vanhasen maalilla. PK-35 juhli kuitenkin Suomen Cupin voittoa 2-1-voitolla Pallokissasta.


title: PK-35 Vantaa (naiset)

text: Vuoden 2012 Suomen Cupin voittaja PK-35 voitti turnauksen toisena vuonna peräkkäin.


title: PK-35 Vantaa (naiset)

text: PK-35 voitti Suomen mestaruuden kaudella 2012. Joukkue sijoittui ensimmäiseksi Naisten Liigassa keräten kauden aikana 70 pistettä. Kolmas peräkkäinen mestaruus ratkesi viimeisellä kierroksella, kun joukkue voitti vierasottelussa ONS:n maalein 5-0.


title: PK-35 Vantaa (naiset)

text: PK-35 lähti Naisten Liigaan puolustamaan Suomen mestaruutta, jonka joukkue voitti kauden 2011 päätteeksi. Joukkue avasi kauden kovalla vierasottelulla, kun ensimmäisellä kierroksella vastassa oli Åland United Eckerössä. PK-35 voitti avausottelun 1-0, ainoan maalin teki liigadebyyttinsä PK-35 Vantaassa pelannut Heidi Kivelä. Kivelä siirtyi kaudeksi 2012 PK-35 Vantaaseen tamperelaisesta Ilveksestä.


title: PK-35 Vantaa (naiset)

text: Avauskierroksen jälkeen PK-35 voitti Ilveksen 5-1 ja TPS:n 4-0 kauden ensimmäisissä kotiotteluissa. Neljännellä liigakierroksella PK-35 matkasi Kuopioon, jossa Pallokissat kaatui maalein 5-1.